Peter Stano za Danas: Borel sa Vučićem i Kurtijem o prospektima dijaloga - Politika - Dnevni list Danas\nPočetna » Politika » Peter Stano za Danas: Borel sa Vučićem i Kurtijem o prospektima dijaloga\nPredsednik Srbije u dvodnevnoj poseti briselskim institucijama, nakon njega ide i kosovski premijer\nMarija Stojanović26.04.2021. 12:30\nOn je to rekao na pitanje šta će biti glavne teme današnjeg sastanka predsednika Srbije Aleksandra Vučića, koji od juče boravi u dvodnevnoj poseti institucijama Unije u Briselu, sa Žozepom Borelom.\nIstovremeno, Stano potvrđuje da će se šef diplomatije EU kasnije ove sedmice odvojeno sastati i sa kosovskim premijerom Aljbinom Kurtijem, kao i sa predsednikom Severne Makedonije Stevom Pendarovskim.\n– Visoki predstavnik će održati razgovore u utorak sa predsednikom Severne Makedonije, a u četvrtak sa premijerom Kosova, precizira Peter Stano.\nOcenjujući značaj navedenih poseta Vučića i Kurtija Briselu, Nemanja Todorović Štiplija, glavni i odgovorni urednik portala European Western Balkans, konstatuje za naš list da su ti uzastopni boravci „dokaz novog zamaha u dijalogu Beograda i Prištine, posle već potpuno zaboravljenog vašingtonskog „izleta“ bivših kosovskih vlasti i predsednika Vučića“.\n– Sada, nakon potpunog konstituisanja novih kosovskih institucija, sasvim je jasno da Brisel spreman na ponovno pokretanje dijaloga. Briselski sastanci dolaze kao „lagani uvod“ za Vučićevu i Kurtijevu posetu Parizu, gde će na poziv francuskog predsednika Emanuela Makrona razgovarati od odmrzavanju procesa pregovora i novim modalitetima za prevazilaženje razlika, poručuje Štiplija.\nPrema mišljenju ovog sagovornika Danasa, „i jedan i drugi lider, iskoristiće posetu Briselu za susrete sa skoro svim najvišim evropskim zvaničnicima“.\n– Primetno je da se predsednik Vučić jedino ne susreće sa predsednikom Evropskog parlamenta (Davidom Sasolijem, prim. nov.), kao ni sa šeficom parlamentarnog odbora za Srbiju u istom tom telu EU (Tanjom Fajon, prim. nov.). Vučićeve dosadašnje izjave bile su glavni izvor medijskih naslova kada se radilo o događajima i odnosu EU i Srbije, što ga je učinilo glavnim kreatorom narativa o Uniji . Kako se već navikavamo na to da ono o čemu se razgovaralo u Briselu čujemo jedino od predsednika Vučića, ne očekujem mnogo toga do pohvala vakcinacije, ekonomske politike, kao i još jedne snažne potvrde da je „Srbija na evropskom putu“, ukazuje Štiplija.\nOčekivalo se da Vučić sinoć razgovora na radnoj večeri sa specijalnim predstavnikom Evropske unije za dijalog Beograda i Prištine Miroslavom Lajčakom.\nPored susreta sa šefom diplomatije EU, za danas su najavljeni njegovi odvojeni sastanci sa predsednikom Evropskog saveta Šarlom Mišelom, predsednicom Evropske komisije Ursulom fon der Lajen, komesarom EU za proširenje Oliverom Varheijem, te izvestiocem Evropskog parlamenta za Srbiju Vladimirom Bilčikom.\nPredsednik Srbije je najavljujući ovu posetu za RTS poručio:“Ne očekujem pritiske već razgovore o evropskoj budućnosti Srbije“.\n– Očekujem razgovore sa Lajčakom oko nastavka dijaloga, koji verujem da će biti sredinom maja. Biće to znak poštovanja EU prema Srbiji, ali moramo da znamo koje su ključne zemlje članice i šta je politika prema Kosovu… Štitimo interese Srbije u ne tako lakom vremenu… Naredni dani su važni, Brisel i nastavak dijaloga su strahovito važni, kazao je Vučić.\nPrištinski list Koha ditore je preneo da je kosovska vlada potvrdila da će Kurti posetiti Brisel, gde će se sastati sa predstavnicima institucija EU. Kako je poručeno iz Kurtijevog kabineta: „Neće biti sastanka premijera Kurtija i gospodina Vučića“.\nPolitički predstavnici dveju strana nisu se susreli na najvišem nivou još od septembra prošle godine, kada je održan sastanak u Beloj kući Vučića i tadašnjeg premijera Avdulaha Hotija i postignut sporazum o ekonomskoj normalizaciji odnosa, čije najvažnije odredbe nisu zasad sprovedene.\nPrema ranijim saznanjima Danasa iz diplomatskih krugova, Francuska ne krije želju da se što aktivnije uključi u naredne faze pregovora o Kosovu, što je motivisano i dolaskom Džozefa Bajdena za predsednika SAD, koji će, veruje se, obnoviti transatlantsko prijateljstvo Vašingtona i EU. Ipak, naš izvor tvrdi da će se „po svemu sudeći“ Makron o svemu najpre konsultovati sa Lajčakom, odnosno da neće biti „soliranja“ u tom procesu.\nIzvor Danasa iz diplomatskih krugova u Briselu nezvanično navodi da će jedna od glavnih tema Vučićeve posete biti i insistiranje zvaničnika EU na poštovanju vladavine prava. Kako ukazuje naš sagovornik, kritike u vezi sa sporim tempom važnih reformi iz tog domena, koje su sadržane u nedavno usvojenoj Rezoluciji Evropskog parlamenta o Srbiji, Vučić je najpre dočekao „na nož, pokušavajući da umanji značaj ocena EP, ali je u poslednje vreme primetna delimična promena njegovog tona, jer je počeo da priča kako će zadaci biti ispunjeni, i kako se već dešavaju promene“.\nAleksandar VučićdijalogPeter Stano


Austriju očekuje najslabiji ekonomski rast za više od pola stoljeća - Klix.ba\nAustrija će tokom naredne dvije godine biti suočena s najslabijim privrednim rastom za više od pola stoljeća, saopćila je "Bank Austria", nakon što je indeks ekonomskog raspoloženja pao na najmanju vrijednost u posljednjih deset godina.\n"Austrijski privredni rast će u 2009. i 2010. biti najgori od 1955. godine", saopćio je predstavnik najveće austrijske banke Stefan Bruckbauer.\nOn je dodao da u tom periodu austrijska privreda, ipak, ne bi trebalo da propadne u duboku recesiju ili depresiju.\n"Bank Austria" je objavila da će Austrija, koja u bruto domaćem proizvodu (BDP) eurozone (koja ima 15 članica) učestvuje s tri procenta, u prvoj polovini 2009. godine, najvjerovatnije, dospjeti u recesiju, dok će u cijeloj idućoj godini ostvariti rast od samo 0,1 posto.\nKao glavni razlog značajnog slabljenja ekonomske aktivnosti u Austriji navodi se pad tražnje u svijetu, koja je pogodila praktično sva za tu zemlju važna izvozna tržišta, uključujući i nove evropske privrede koje spadaju među trgovinske partnere s najvišom stopom rasta.\nBivše socijalističke zemlje srednje i istočne Evrope u austrijskom izvozu učestvuju čak s 22 procenta ali bi, prema najnovijem izvještaju Međunarodnoga monetarnog fonda (MMF), privredni rast u toj regiji trebalo da se uspori na 2,5 posto, objavile su svjetske agencije.\nU slučaju Njemačke, najvećeg trgovinskog partnera Austrije, koji u izvozu te zemlje učestvuje sa 30 procenata, u idućoj godini se očekuju još veća ograničenja, pošto će i njemačka privreda u 2009., kako se prognozira, zabilježiti pad.\nIndeks ekonomskog raspoloženja, koji "Bank Austria" objavljuje svakog mjeseca, prenosi Tanjug, pao je u oktobru sa septembarskih 1,4 na samo 0,2 posto, što je najgori rezultat tog pokazatelja od njegovog uvođenja u decembru 1998.\nBush imenovao tužitelja da nadgleda plan spašavanja\n14.11.2008. u 18:18


APATIN: Prekogranična mikro-regija kao šansa | Autonomija\nOpština Apatin je učestvovala u svega četiri međunarodna projekta, od kojih su dva finansirana iz fondova Evropske unije – IPA i SNET. Kao nosilac opština Apatin je realizovala projekat “Tradicija za budućnost – ruralni turizam”, za čiju je realizaciju i pohvaljena od strane Delegacije Evropske unije u Beogradu. To iskustvo je značajno doprinelo da u opštinskoj upravi iskreno sagledaju situaciju i sopstvene mogućnosti. Zaključak je da ljudski faktor predstavlja najveću prepreku za nastup pred evropskim partnerima. Apatinci ističu i da dodatni pritisak stvara i loše upravljanje države konkursnim ciklusima. Prioriteti nisu definisani, pa su projektni predlozi često u nesaglasju sa potrebama, požalili su se iz apatinske samouprave.\nZakasneli sa konkursnim prijavama\nApatin je prilično nespremno dočekao početak prekogranične saradnje. Prvih konkursnih godina nisu čak ni nastupali pred potencijalnim finansijerima. Tada se lokalna samouprava uglavnom oslanjala na sopstvene izvore i poneku kapitalnu investiciju mahom iz pokrajinskog budžeta. Započeti su “mega projekti”, koji nažalost do danas nisu zaživeli. Početne faze svetske finansijske krize, praćena vrtoglavim rastom nemoći društva, primorali su Apatince da potraže alternativne izvore finansiranja. Tek tada zapravo nastaju ozbiljni problemi. Konstatovano je da su zaposleni u javnom sektoru potpuno neobučeni za nastup na inostranim konkursima, i da u većini slučajeva slabo znaju engleski. U budžetu opštine nije postojalo razdvajanje sredstava za sufinansiranje međunarodne saradnje, dok projektna dokumentacija nije zadovoljavala tražene standarde.\nTradicija za budućnost – ruralni turizam: Sajamsko prdstavljanje projekta pohvaljenog od strane Delegacije EU\nAngažovanjem koordinatora za LER početkom 2009. godine u Kabinetu predsednika opštine, a formiranjem Kancelarije za lokalni ekonomski razvoj, četiri godine kasnije, sa zadatkom stvaranja strateškog i operativnog okvira za privlačenje domaćih i stranih investicija, Apatinci su napravili prve ozbiljnije korake ka fondovima EU. Ideju evropskog puta nisu napuštali ni nakon što su u prvim pokušajima bili bez uspeha. Nagrada za upornost stigla je nakon dve godine, u vidu projekta “Tradicija za budućnost”, urađenog u partnerstvu sa civilnim organizacijama Osijeka i Sombora. Od tada, iz godine u godinu popravljaju sopstveni bilans uspešnosti, bez obzira što imaju zaista ograničene kapacitete, koji po sopstvenoj oceni, predstavljaju najveći izazov u narednim konkursnim pozivima.\nTrening za projekte\nApatinski KLER odnedavno ima samo tri zaposlena, ali i zavidnu listu obaveza, pa je teško verovati da će se nastup pred evropskim fondovima značajnije menjati u nadolazećim fazama. Ozbiljan projektni predlog sa realizacijom, ono je što aktuelna lokalna uprava, po konkursu, može “podneti”. Ipak, kako bi u budućnosti zaposleni u lokalnoj samoupravi bili spremni za realizaciju međunarodnih projekata, rukovodstvo namerava preduzeti racionalne korake, i poslala osobe koje će se baviti EU-saradnjom na kurseve engleskog jezika različitih nivoa. Slična pomoć biće obezbeđena i zainteresovanim članovima civilnih organizacija, što pokazuje razumevanje značaja korišćenja evropskih fondova.\n– Prepoznali smo da je i nemotivisanost zaposlenih prepreka uspešnom korišćenju bespovratnih sredstava, jer realizacija projekata, koji se detaljno prate i kontrolišu, zahteva dodatno angažovanje poslovično “uspavanih” javnih službenika. Zbog toga se razmatra odluka da zaposleni koji rade na pripremi i realizaciji projekata dobiju za određeni procenat uvećane zarade – naveli su iz Opštinske uprave Apatina.\nRazvijali planove i strategije\nU odnosu na ostale samouprave Zapadnobačkog okruga, Opština Apatin je vodila računa o izradi strateških dokumenata. Tako su u prethodnom periodu “složili” najbitnije, Opštu strategiju održivog razvoja 2009-2019, lokalni ekonomski i prostorni plan, kao i plan razvoja turizma. Pokazali su se i u oblasti socijalne politike. Uz opšte odrednice razvoja socijalnih usluga, odvojenih akcionim planovima obuhvaćeni su Romi, mladi, unapređenje rodne ravnopravnosti, “dizajn za sve”, kao i LAP za izbeglice i interno raseljena lica. Većina ovih dokumenata sigurno bi mogla biti apatinska prednost u novim pozivima pretpristupnih fondova.\nOpština je definisala i plan upravljanja otpadom, međutim, njegova primena zavisi pre svega od ustanovljavanja buduće regionalne deponije u Somboru. Plan za zbrinjavanje otpada svih naseljih mesta opština Apatin, Odžaci, Bač, te grada Sombora već nekoliko godina postoji u delu državne strategije sa nepreciznim akcionim planom i nepotpunom projektnom dokumentacijom.\nDa su ozbiljno shvatili potrebu unapređenja sopstvenih znanja i veština, pokazali su i kroz priključenje projektima koji nisu imali direktne finansijske benefite, ali su omogućavali dodatne obuke, planiranja ili upoznavanje sa sistemima rada. Tokom 2013. godine uspostavili su saradnju sa NALED-om, Gradom Novim Sadom, Ministarstvom građevinarstva… Dobra saradnja sa domaćim partnerima, u slučaju Apatina, nije se prelila u pouzdano prijateljstvo sa druge strane granice. Regionalni centri, bez obzira da li u Hrvatskoj ili Mađarskoj, uglavnom ne nalaze interes za saradnju sa malom dunavskom opštinom, dok sa druge strane, male samouprave, baš kao i Apatin, nemaju dovoljno znanja i kapaciteta da se nose sa obavezama koje nameću evropski fondovi. Perspektiva se nazire u formiranju mikro-regije, koja će se pružati na teritoriji tri zemlje. Novoosnovani region čini šest lokalnih samouprava iz Mađarske, Hrvatske i Srbije, koje su pristupile kreiranju zajedničke platforme za pripremu regionalnih projekata. Očekuje se da će na predstojećoj konferenciji u Osijeku biti predstavljena skica budućih prioriteta i konkretnih pripremnih obaveza članica mikroregije.\nRegionalni seminar „Saradnja i umrežavanje kao mogućnost za razvoj pograničnog regiona“\n(Re)definisanje prioriteta ili realni planovi\nOpština Apatin je u poslednjoj fazi prekograničnih nastupa pokazala veliko interesovanje za razvoj industrije. Konkretno, kroz projekte su se bavili promocijom investicija, zatim razradom sistema upravljanja javnom imovinom, da bi na kraju pristupili zahtevnom procesu izrade studije izvodljivosti za industrijsku zonu Apatin. Industrijska zona je deo kompleksnog investicionog projekta koji predstavlja prostornu i logističko-tehnološku celinu. Prva faza ovog projekta je već ostvarena formiranjem Slobodne zone u zaleđu lučkog područja, ali se dalje planira efikasna međunarodna luka sa bitnim usmerenjem na kontejnere – odnosno za luke Evropskog kontinenta. Ključni element projekta je nasipanje peskom lokacije privredne zone za prvu i treću kasetu, čija bi vrednost iznosila preko 6.600.000 evra. U narednoj fazi neophodna je obnova priključne pruge dužine 12,5 km za koju je potrebna rekonstrukcija postojeće trase.\n– Kompletno opremanje industrijske zone u Apatinu treba da omogući korišćenje potencijala najveće lokacije za investiranje u opštini koja je u javnoj svojini. Za ostvarenje ovog projekta opština Apatin ulaže kontinuirani napor uz podršku Pokrajine i države Srbije – naglasio je Živorad Smiljanić, predsednik Opštine Apatin, ističući da završetak industrijske zone ima izuzetan značaj i za okolne samoprave. On je podsetio da se Slobodna zona prostire na 122 hektara, a da je s kraja 2014. godine proširena i na opštinu Odžaci. Tamošnja industrijska zona od četrdeset hektara postala je ogranak apatinske Slobodne zone u kojoj će imati 25 odsto vlasničkog udela.\nBanja Junaković: Ugledati se na uspešne banje u Mađarskoj\nSpisak “malih” apatinskih projektnih prioriteta bi se uglavnom odnosio na komunalnu oblast, pre svega tretman otpadnih voda i upravljanje otpadom. Tome bi se mogle dodati i lepe perspektive za razvoj turizma i zaštitu životne sredine, koje su u direktnoj vezi sa implementacijom Dunavske strategije. Svoje prilike Apatinci će sigurno potražiti i u oblasti zdravstvene zaštite. Proširenje postojećih kapaciteta Banje Junaković “predugo stoji”, pa se kao takvo nameće sa etiketom “hitno”. Dodatnu vrednost tom projektu sigurno daju i dobri rezultati banjskih centara u susednoj Mađarskoj.\nTivadar Farago i Sava Majstorov


Dragocen spoj iskustva i mladosti u dijaspori | Управа за сарадњу с дијаспором и Србима у региону\nHome>>>Vesti>>>Matica>>>Dragocen spoj iskustva i mladosti u dijaspori\nDragocen spoj iskustva i mladosti u dijaspori\n30. jun 2015.\tMatica, Vesti 7 Views\nAko dijaspora prepozna Srbiju kao poželjno mesto za investiranje i poslovanje, biće to dobar signal i za druge investitore, istakao potpredsednik PKS Miroslav Miletić na sednici Poslovnog saveta za dijasporu PKS.\nNovi saziv Poslovnog saveta za dijasporu PKS, koji je danas konstituisan za period 2015-2019, broji 47 članova iz više od 20 zemalja sveta i 21 iz matice. Novina koju donosi ovaj saziv je dragocen spoj iskusnih privrednika i mladih visokoobrazovanih ljudi.\nZajedničke aktivnosti u narednom periodu biće usmerene na poboljšanje pozicije i uticaja dijaspore i u Srbiji i u zemlji domaćinu, naveo je potpredsednik PKS Miroslav Miletić, obraćajući se novim članovima u ime predsednika PKS Marka Čadeža, koji je i predsednik Poslovnog saveta za dijasporu. Miletić je naglasio da će se dijaspora širom sveta organizovati i umrežavati, kako bi se veliki potencijal, ideje, znanje, iskustvo, poslovne i veze u političkim krugovima što bolje iskoristili za privlačenje investicija, jačanje kapaciteta domaće privrede i povećanje izvoza.\nNamera nam je da saradnju matice i dijaspore zasnivamo na zdravim ekonomskim osnovama, partnerskom odnosu i profitu kao zajedničkom interesu, a ne samo na emocijama, naveo je Miletić, naglašavajući da je jedan od prvih pokazatelja uspešnosti privrednog ambijenta kada dijaspora krene da investira. Miletić je ukazao na podatak NBS da su naši ljudi iz sveta u Srbiju prošle godine poslali 2,6 milijardi evra, što uveliko premašuje vrednost stranih investicija koje smo uspeli da privučemo, kao i da su ogromna sredstva (od 2001. do kraja 2012. u Srbiju je iz dijaspore stiglo više od 34 milijarde evra) odigrala veliku ulogu u amortizaciji siromaštva u Srbiji, ali da se dijaspora teže odlučivala na investicione poduhvate. Cilj Poslovnog saveta za dijasporu PKS je da se ti tokovi preokrenu, naglasio je Miletić, ističući da će reformisani komorski sistem uspostaviti novi model saradnje sa dijasporom.\nPoslovni savet za dijasporu usvojio je preporuke za unapređenje privredne saradnje, istakavši pre svega zajedničko organizovanje bilateralnih poslovnih foruma, granskih skupova i predstavljanja potencijala srpske privrede u zemljama domaćinima. Uz važnost makarekonomske stabilnosti zemlje, naglašena je potreba da se uspostavi proaktivna saradnja privrednika iz dijaspore sa ambasadama i konzulatima, dok je kao prioritetan zadatak za narednu godinu istaknuto osnaživanje Centra za dijasporu i predstavništva PKS kao ključne adrese.\nPetar Marijanović, zamenik predsednika Poslovnog saveta za dijasporu PKS i vlasnik firme MarexTrade, koji radi na povezivanju naših izvozno orijentisanih firmi na tržišta Češke, Slovačke i Poljske, rekao je da je ključno da se uposli srpska industrija, jer imamo kvalitet za strana tržišta, dok je Slobodan Ivanović, jedan od osnivača Srpskog biznis centra u Kanadi, rekao da želi da ohrabri srpske privrednike da posluju na tržištima Severne Amerike. Predsednik Zajednice srpski klubova u Beču Borislav Kapetanović je izrazio očekivanje da će u narednom periodu biti povećana poslovna saradnja firmi iz Srbije i Austrije i najavio pomoć srpskim privrednicima, a predsednik Kluba srpskih privrednika u Austriji Željko Bobar je kazao da cilj treba da bude umrežavanje firmi i poboljšanje odnosa Srbije i Austrije. Aleksandar Protić, federalni savetnik UNESKO federacije Francuske, alumnista vodećh svetskih univerziteta koji drži predavanja na Sorboni, Harvardu, Kembridžu i Oksfordu, rekao je da je došao da poveže naše mlade intelektualce sa tih fakulteta sa PKS, jer su oni veliki potencijal\nPrevious Potrebna sistemska podrška Srbije\nNext Orden Svetog Save humanitarnoj organizaciji Srbi za Srbe


Rodoljub Šabić sa Lisom Soto o zaštiti podataka | Glas javnosti\nPočetna > Društvo > Rodoljub Šabić sa Lisom Soto o zaštiti podataka\nRodoljub Šabić sa Lisom Soto o zaštiti podataka BEOGRAD - Poverenik za informacije od javnog značaja i zaštitu podataka o ličnosti Rodoljub Šabić razgovarao je danas sa Lisom Soto, jednom od najpoznatijih svetskih advokata specijalizovanih za oblast zaštite privatnosti i bezbednosti podataka, u cilju obezbeđenja edukacije naših kadrova o pitanjima zaštite podataka.\nPosetu američkog eksperta, koja je i predsednik Savetodavnog odbora za integritet i zaštitu privatnosti podataka Ministarstva za državnu bezbednost SAD, Poverenik realizuje u saradnji i uz pomoć USAID, navedeno je u saopštenju iz kabineta Poverenika.\nCilj posete i razgovora sa Soto, kako je precizirano, je obezbeđenje potrebne kontinuirane i kvalitetne edukacije naših kadrova o mnogim otvorenim pitanjima zaštite podataka.\nOcenjujući kao vrlo korisnu posetu i angažman Soto, posebno njeno učešće u radu odgovarajućeg seminara za edukaciju kadrova iz onih organa naše države u čijim aktivnostima obrada podataka o ličnosti ima poseban značaj, Šabić je izjavio da je kontinuirano upozoravao da smo kao država u oblasti zaštite podataka o ličnosti suočeni sa veoma ozbiljnim problemima.\n"Nalazimo se praktično na samom početku, sa velikim zaostatkom čak i u odnosu na mnoge zemlje iz okruženja. Moramo to stanje da promenimo. Moramo da uradimo mnogo toga na normativnom planu, pre svega donošenjem čitavog niza novih zakonskih i podzakonskih rešenja", naveo je Šabić.\nMoramo, kako je dodao, mnogo da uradimo i na stvaranju pretpostavki za nadzor nad ostvarivanjem novih standarda zaštite podataka, odnosno, na stvaranju kako normativnih ovlašćenja tako i kadrovskih, logističkih i drugih resursa za delovanje institucije Poverenika i u ovoj oblasti.\n"Ali, verovatno najviše moramo da uradimo na planu edukacije kako najširih krugova građana, tako posebno ljudi koji rade u institucijama čija aktivnost pretpostavlja intenzivnu, robusnu ili delikatnu obradu ličnih podataka", mišljenje je Šabića.\nSeminar koji Poverenik organizuje u saradnji sa USAID-om i na kome će pored Soto učestvovati i slovenačka poverenica za informacije Nataša Pirc-Musar, takođe, ekspertski autoritet u evropskim relacijama, namenjen je, pre svega, ljudima iz struktura kao što su MUP, BIA, VBA, Tužilaštvo, kancelarija Zaštitnika građana.\n"Uveren sam da će seminar biti koristan korak na dugom putu koji nam predstoji i nastojaću da na isti način obezbedim i brojne druge. Ali, naglašavam da se edukacija ne sme svoditi samo na aktivnosti organizacije Poverenika. Obaveza je svih organa vlasti da kadrove sa kojima rade kontinuirano edukuju i osposobljavaju za primenu novih standarda koje uključujemo u naš pravni poredak", upozorio je Šabić.\nAdekvatna odeća i uzimanje tečnosti\nOd Železare zavisi 15.000 radnika Rodoljub Šabić sa Lisom Soto o zaštiti podataka


PRNJAVOR: Raiffeisen banka uručila donaciju udruženju "Neven" iz Prnjavora - Prnjavorski informativni portal\nPovodom predstojećih vjerskih i novogodišnjih praznika, Rajfajzen banka BiH uručila je donacije ukupne vrijednosti od 45.000 KM.\nPovodom pravoslavnog i katoličkog Božića, po 7.500 KM uručeno je Udruženju roditelja djece sa smetnjama u fizičkom i psihičkom razvoju “Neven” iz Prnjavora, te dječijem vrtiću “Pčelica” iz Orašja, saopšteno je iz Banke.\nDonacije od po 10.000 KM, povodom Nove godine, uručene su Udruženju “Srce za djecu koja boluju od raka”, Udruženju za pomoć mentalno nedovoljno razvijenim licima Banjaluka, te “SOS dječijem selu” Sarajevo.\nPredsjednik Uprave Rajfajzen banke Karlhajc Dobnig istakao je da je zadovoljstvo podijeliti radost praznika sa drugima, a posebno sa najmlađima u BiH, dodavši da su donacije uručene onima kojima su najpotrebnije, odnosno ustanovama čiji je rad fokusiran na djecu i lica sa posebnim potrebama.\n“Realizacija ovog projekta ne bi bila moguća bez punog razumijevanja naših klijenata i koristim priliku da im se zahvalim što nam, poslujući sa nama, svakodnevno ukazuju svoje povjerenje. U 2017. godini nastavićemo pružati podršku lokalnoj zajednici kroz brojne projekte kako finansijski, tako i aktivnim volonterskim aktivnostima zaposlenih u Banci”, naglasio je Dobnig.\nU saopštenju se navodi da Banka, slijedeći svoju strategiju održivosti, kombinuje ostvarenje finansijskog uspjeha sa društveno odgovornim poslovanjem.\nU skladu sa tim, sredstva namijenjena za kupovinu i slanje čestitki, te oglašavanje povodom vjerskih i novogodišnjih praznika Banka usmjerava u humanitarne svrhe, odnosno u donacije udruženjima čije su aktivnosti fokusirane na djecu i lica sa posebnim potrebama.\nJedna osoba povrijeđena u sudaru BMW i “škode”


ANA BRNABIĆ: Srbija će definitivno imati najmanji pad BDP u Evropi | Novosti.RS\nBrnabić je, na onlajn konferenciji u organizaciji Americke privredne komore u Srbiji (AmCham) povodom predstavljanja rezultata godišnjeg istraživanja ,rekla da je država nastojala u tome da se situacija usled pandemije drži pod kontrolom i da ne dođe, pre svega, do velikog pada zaposlenosti, ali i da se sačuva zdravstveni sistem.\n- Danas sa velikom sigurnošću mogu da kažem da će Srbija ovu godinu završiti sa najboljim reuzultatima u Evropi i sa najmanjim padom, od minus jedan odsto BDP možda i nešto manje, ali i da ćemo zahvaljujcuhi svim merama moći to da nadoknadimo 2021. i da idemo 2022. u brzi rast - rekla je premijerka.\nNavela je da se borba sa korona virusom i posledicama koje ostavlja nastavlja i da će tako biti i u prvoj polovini naredne godine.\n- Očekujemo da će i u prvoj polovini 2021. biti nastavka borbe i sa virusom i posledicama i za ekonomiju i za privredu - rekla je Brnabić.\nZahvalila je predstavnicima AmChama, odnosno kompanijama što su zadržali zaposlene i svojim aktivnostima pomogli privredi u Srbiji i zdravstvenom sistemu, ali i drugim institucijama.\nTakođe, ukazala je da se veliki deo onoga što je pokazalo njihovo istraživanje poklapa sa zacrtanim prioritetima vlade.\n- Dosta smo uložili na elektronske kanale komunikacije, reorganizovali smo biznise tako da nastavimo sa radom uz prioritet očuvanja zdravlja - kazao je Petrović i dodao da je i država Srbija umnogome pomogla da rezultati ne budu tako loši kakvi su mogli biti.\n- Videli smo da je moguć i brz prelazak na onlajn komunikaciju državnih organa sa privredom u nekim slučajevima, ali neophodno je fokusirati se na ovakav prelazak kod svih administrativnih organa - naveo je Petrović.\n- Fundamentalne reforme ne smemo da zanemarimo, a to je reforma pravosuđa, vladavina prava, što je i inače visoko na agendi Vlade Srbije - kazao je Petrović.\nAna Brnabić Evrop BDP pad BDP-a


Turci zainteresovani za aerodrome u Podgorici i Tivtu - Crna Gora - Turska\nHome » DRUŠTVO » Crna Gora » Turci zainteresovani za aerodrome u Podgorici i Tivtu\n18/10/2017\tin Crna Gora, Crna Gora, DRUŠTVO, EKONOMIJA, Investicije, TURIZAM, Turska, Turska, Vijesti 1 Comment\nTurska kompanija TAV, koja upravlja sa 17 aerodroma na tri kontinenta, upoznata je sa planovima Vlade Crne Gore da valorizuje naše aerodrome i zainteresovana je za ulazak u Crnu Goru, rezultat je sastanka u Skoplju ministra saobraćaja i pomorstva Osmana Nurkovića sa predstavnicima TAV-a.\nKoordinator Holdinga Aerodroma TAV Giraj Čolpan i član Odbora direktora TAV-a Zoran Krstevski izrazili su spremnost da dođu u Crnu Goru i započnu sa predstavnicima Vlade razgovore o modelima valorizacije aerodroma u Podgorici i Tivtu.\nPredstavnici kompanije TAV upoznali su ministra Nurkovića sa svojom djelatnošću navodeći da upravljaju, među ostalim, aerodromima u Skoplju i Ohridu, a u saradnji sa francuskim kompanijama i aerodromom „Franjo Tuđman“ u Zagrebu.\nAerodrom „Aleksandar Veliki“ u Skoplju kompanija TAV je preuzela 2012. godine koncesijom na 30 godina. U skopski aerodrom je uloženo 110 miliona eura, a u ohridski 10 miliona.\n“Aerodrom u Skoplju je prilikom preuzimanja imao promet od 600.000 putnika godišnje i letjelo se na 12 destinacija, a sada ima dva miliona putnika godišnje sa 37 destinacija. Godišnji rast je 15 odsto”, naveli su predstavnici kompanije TAV.\nDodali su da je ostvaren svjetski standard da povećanje broja putnika za milion donosi direktno otvaranje 1.000 radnih mjesta, isto toliko indirektno i 1.000 radnih mjesta u uslugama. Takođe u ovom slučaju je zabilježeno i povećanje ulaska turskih kompanija na makedonsko tržište.\nMinistar Nurković je rekao da je imao prilike da upozna rad i nekadašnjeg skopskog aerodroma i da se to ne da uporediti sa onim što je Aerodrom „Aleksandar Veliki“ danas.\n„Oduševljen sam onim što je urađeno na aerodromu u Skoplju“, rekao je ministar Nurković izrazivši očekivanje da će se uskoro sastati u Crnoj Gori sa predstavnicima TAV-a.\nKompanija TAV je vodeća u svijetu po transferu putnika. Među ostalim u ovom trenutku gradi novi aerodrom u Havani.\naerodromi crne gore ministar saobraćaja crne gore osman nurkovic tav turska\t2017-10-18\nTagged with: aerodromi crne gore ministar saobraćaja crne gore osman nurkovic tav turska\nPrevious: Ankara od sada ima naziv ulice Podgoritsa\nNext: TIKA donirala vrtiću Bambi u Nikšiću senzornu sobu i biofeedback aparat\n01/08/2018 at 19:07\nVelike ribe gutaju male…


Fejsbuk je saopštio da ukida softver za prepoznavanje lica za identifikaciju lica prijatelja na fotografijama koje su postavili na zidu korisnika koji im automatski sugeriše da ih "taguje".\nFejsbuk će umesto opcije "sugestije za tagovanje", uvesti podešavanje za uokvirivanje lica za različite potrebe, a ne samo za "tagovanje".\nKorisnici Fejsbuka će moći da uključe ili isključe ovu opciju, preneo je sinoć AP.\nOni koji uključe novu opciju, moći će da vide obaveštenje o prepoznavanju lica, a tu će biti i dugme za isključivanje opcije.\nU Ilinoisu je protiv Fejsbuka podignuta tužba zbog opcije "sugestije za tagovanje", a savezni apelacioni sud je odlučio da postupak može da proces može da počne.\nVELIKA GREŠKA KOMPANIJE Student tuži "Epl" zbog pogrešnog prepoznavanja lica i traži odštetu od MILIJARDU EVRA\nVeć nekoliko dana na samom jugu Hrvatske traje olujno nevreme, a nedaleko od Dubrovnika je čak zabeležena pijavica koja je izdaleka "podsećala na mini-tornado", prenose "Primorske novine".


CRTA :Posmatračke misije - CRTA\nIzbori za narodne poslanike Republike Srbije 2020.godine\nIzbori za odbornike skupštine grada Beograda, održani su 4.marta 2018.godine.\nIzbori za predsednika Republike Srbije, održani su 2.aprila 2017.godine širom Srbije.\nIzbori za narodne poslanike Republike Srbije održani su 24. aprila 2016. zajedno sa pokrajinskim i lokalnim izborima.\nrezultati\tizveštaji\tvesti\nParlamentarni izbori 2020 – Završni izveštaj sa preporukama\nUzimajući u obzir celokupan izborni proces, od momenta raspisivanja izbora, do izbornog dana i nakon izbornog dana do proglašenja konačnih izbornih rezultata, Posmatračka misija Crte ocenjuje da je ovo bio najlošiji od svih izbornih procesa koje je do sada posmatrala, i iako su izbori u celini ispunili minimalne demokratske standarde, oni će imati negativne posledice po kvalitet demokratije u Srbiji. I pored činjenice da su izbori sprovedeni u skladu sa zakonom i da nije bilo zakonskih ograničenja za političke aktere da se predstave i komuniciraju sa javnošću, birači su ostali uskraćeni za ravnomerno i objektivno informisanje o izbornoj ponudi. Umesto obezbeđivanja široke participacije dijalogom, pribeglo se stvaranju prividnog pluralizma, dok su klijentelističke prakse, pritisci i zastrašivanja, nastavljeni iz prethodnih izbornih ciklusa, dodatno umanjili slobodu izbora.\nIzbori 2020 – Preliminarni izveštaj o monitoringu izbornog dana\nPreliminarni izveštaj o izbornom danu Posmatračke misije Crta odnosi se pre svega na kvalitet procesa tokom izbornog dana i zasniva se na informacijama prikupljenim od više od 1.700 akreditovanih i obučenih kratkoročnih posmatrača, koji su bili raspoređeni na slučajnom i reprezentativnom uzorku od 500 biračkih mesta.1 Posmatrači su pratili izborni dan od pripreme i otvaranja biračkih mesta do njihovog zatvaranja i objave rezultata izbora na posmatranim biračkim mestima. Osim posmatranja izbora unutar biračkih mesta, deo posmatrača raspoređenih u 150 mobilnih timova pratio je dešavanja ispred i oko biračkih mesta, dok su specijalno obučeni timovi posmatrača Crte prvi put sistematski na reprezentativnom uzorku posmatrali glasanje van biračkih mesta.\nIzveštaj u pdf formatu možete preuzeti ovde.\nIzbori 2020 – Izveštaj dugoročnih posmatrača za period 25.maj-14.jun\nDrugi preliminarni izveštaj posmatračke misije Crta odnosi se na period od 25. maja do 14. juna, uoči proglašenja izborne tišine pred opšte i lokalne izbore zakazane za 21. jun 2020. godine. Tokom ovog perioda zabeležen je različit učinak institucija zaduženih za sprovođenje izbora. Rad Republičke izborne komisije ulavnom se odvijao u skladu sa nadležnostima i postojećim pravnim okvirom, uz pojačanu edukativno-informativnu aktivnost u odnosu na prethodne godine. Proces kandidovanja listi obeležen je sumnjama u pogledu zakonitosti procesa sakupljanja potpisa podrške birača. Preliminarni podaci o broju birača upisanih u jedinstveni birački spisak ukazuju da je došlo do najvećeg smanjenja u poslednjih nekoliko decenija. Netransparentnost ovih procesa izaziva sumnje u kompetitivni karakter izbora, kao i konačnu procenu izlaznosti na izborni dan.\nDržava i dalje ignoriše suštinske izborne probleme\nMišljenje Radne grupe Vlade Srbije za saradnju sa OEBS/ODIHR o merama koje treba preduzeti radi unapređenja izbornog procesa, predstavljeno na sastanku 1. marta koji je Crta pratila u svojstvu posmatrača, neće doprineti otklanjanju ključnih problema izbora u Srbiji.\nIzbori su iza ugla – Hitno pokrenuti javni razgovor u potrazi za konsenzusom\nSrbija nije preskočila lestvicu za poštene i slobodne izbore i zato je neophodno odmah pokrenuti javni dijalog i preduzeti korake koji će u praksi omogućiti građanima da ostvare svoje pravo na poštene i slobodne izbore – zaključak je međunarodne konferencije o uslovima za poštene i slobodne izbore ”Izbori su iza ugla – šta da se radi”. Crta je organizovala ovu konferenciju u okviru obeležavanja 30 godina od prvih višestranačkih izbora, a manje od godinu i po dana do redovnih predsedničkih, beogradskih i najavljenih vanrednih parlamentarnih izbora.\nCrta predstavlja predlog pet ključnih promena za poštene i slobodne izbore\nUoči obeležavanja 30 godina od prvih višestranačkih izbora, a manje od godinu i po dana do redovnih predsedničkih, beogradskih i najavljenih vanrednih parlamentarnih izbora, Crta predstavlja predlog pet ključnih promena koje je neophodno preduzeti kako kako bi izbori u Srbiji postali suštinski, a ne samo formalno, demokratski.\nBeogradski izbori 2018 – Finalni izveštaj\nU Srbiji su 4. marta 2018. godine održani redovni beogradski izbori. CRTA posmatračka misija pratila je celokupan izborni proces. Ovaj izveštaj obuhvata detaljne nalaze kao i preporuke za unapređenje kvaliteta izbornog procesa.\nBeogradski izbori 2018 – Preliminarni izveštaj o monitoringu izbornog dana\nKvalitet izbornog procesa na izborni dan nije bio u skladu sa međunarodnim standardima za slobodne i fer izbore. Na osam odsto biračkih mesta zabeležena su ozbiljnija kršenja izbornih procedura što je veći procenat nepravilnosti od procenta nepravilnosti zabeleženih na predsedničkim izborima 2017. i parlamentarnim 2016. godine.\nBeogradski izbori 2018 – Drugi izveštaj dugoročnih posmatrača\nKampanja za beogradske izbore, iako su u pitanju lokalni izbori, po nivou uloženih resursa, medijske pažnje nacionalnih medija i angažovanja republičkih funkcionera u kampanji odgovarala je izbornoj atmosferi za nacionalne izbore.\nPojačana funkcionerska kampanja i netransparentan rad GIK obeležili prvi mesec izborne kampanje – Beogradski izbori 2018.\nPrvih mesec dana zvanične kampanje za beogradske izbore obeleženo je onemogućavanjem domaćih posmatračkih misija da prate rad Gradske izborne komisije\nGIK da omogući domaćim posmatračima praćenje rada izborne komisije\nBeograd, 8. februar 2018. – Gradska izborna komisija (GIK) ni posle više od 20 dana nije omogućila domaćim posmatračima da prisustvom na sednicama prate rad ovog organa.\nNakon akcije Nezavisnog udruženja novinara Srbije i organizaciji CRTA, na adresu REM-a pristiglo je više od 300 prijava. Epilog akcije očekuje se nakon sledeće sednice.\nZavršni izveštaj o predsedničkim izborima 2017. godine\nIntezitet vidljivih neravnopravnosti u medijima, prikrivena ali i otvorena podrška javnih funkcionera jednom kandidatu, kampanja za predsednika države sa pozicije premijera, kao i brojni navodi o kupovini glasova i pritiscima na birače, ukazuju da se predizborni period ne može oceniti kao fer, slobodan i u skladu sa međunarodnim demokratskim standardima.\nPredsednički izbori 2017-finalni izveštaj: sažetak i preporuke\nPredizborni period, tj. predizborna kampanja, je obeležena medijskom neravnopravnošću, funkcionerskom kampanjom i navodima o pritiscima na birače i kupovini glasova. Osim medijske, neravnopravnost u izbornom procesu prouzrokovana pritiscima i korupcijom je izuzetno teška za dokazivanje, pre svega zato što se radi o krivičnim delima.\nPreliminarni izveštaj monitoringa izbornog dana – Predsednički izbori 2017.\nTokom izbornog dana zabeleženi su pojedinačni slučajevi nepravilnosti na tri odsto biračkih mesta koje nisu ozbiljno uticale na regularnost procesa tokom izbornog dana, kao ni na rezultate izbora.\nNa ponovljenim izborima na tri biračka mesta glasalo 1.033 birača – Predsednički izbori 2017.\nDo 20 časova na glasanje za ponovljene predsedničke izbore na tri biračka mesta u Novom Sadu, Leskovcu i Trsteniku su izašla ukupno 1.033 birača odnosno 32,8 odsto građana upisanih u birački spisak saopštila je CRTA posmatračka misija «Građani na straži». Ukupan broj birača koji je mogao da glasa je 3.148.\nDo 16 časova na glasanje za ponovljene predsedničke izbore na još tri biračka mesta je izašlo ukupno 23,9 procenat građana upisanih u birački spisak za ova biračka mesta saopštila je CRTA posmatračka misija «Građani na straži».\nDo 13 časova na glasanje za ponovljene predsedničke izbore na još tri biračka mesta je izašlo ukupno 18 procenat građana upisanih u birački spisak za ova biračka mesta saopštila je CRTA posmatračka misija «Građani na straži».\nZavršni izveštaj o vanrednim parlamentarnim izborima 2016.\nTokom izbornog procesa zabeležene su nepravilnosti u radu izborne administracije, negativna kampanja, tendencioznost, odnosno neravnopravan pristup medijima, učestali navodi o potkupu i pritiscima na birače, te vidljiva zloupotreba javnih resursa u kampanji, što govori o čitavom nizu problema koje je potrebno sistematski rešavati.\nParlamentrani izbori 2016 – Preliminarni izveštaj o monitoringu izbornog dana\nOvaj preliminarni izveštaj se fokusira na kvalitet procesa tokom izbornog dana, i zasniva se na informacijama prikupljenim od 900 akreditovanih i obučenih posmatrača, raspoređenih na osnovu slučajnog i reprezentativnog uzorka na 450 biračkih mesta.\nParlamentrani izbori 2016 – Drugi izveštaj dugoročnih posmatrača za period od 4.do 18.aprila\nIzbornu kampanju obeležili su slučajevi falsifikovanja izjava podrške birača. Atmosferu karakterišu i navodi o pritiscima na birače i kupovini glasova.\nRezultati monitoringa do 16 časova na ponovljenim izborima na 15 biračkih mesta\nDo 16 časova na glasanje za ponovljene parlamentarne izbore na 15 biračkih mesta je izašlo ukupno 27,81 odsto (5.460) građana upisanih u birački spisak za ova biračka mesta saopštila je CRTA posmatračka misija «Građani na straži».\nRezultati monitoringa do 13 časova na ponovljenim izborima na 15 biračkih mesta\nDo 13 časova na glasanje za ponovljene parlamentarne izbore na 15 biračkih mesta je izašlo ukupno 17,88 odsto (3.510) građana upisanih u birački spisak za ova biračka mesta saopštila je CRTA posmatračka misija «Građani na straži».\nRezultati monitoringa do 10 časova na ponovljenim izborima na 15 biračkih mesta\nDo 10 časova na glasanje za ponovljene parlamentarne izbore na 15 biračkih mesta je izašlo ukupno 7,06 odsto (1.387) građana upisanih u birački spisak za ova biračka mesta saopštila je CRTA posmatračka misija «Građani na straži».


Dva izvora rekla su za Volstrit žurnal da je Tramp više puta pitao svoje savetnike – "sa različitim stepenima ozbiljnosti" – da li bi bilo moguće da Sjedinjene Američke Države kupe autonomnu dansku teritoriju zbog njenih resursa i geopolitičkog značaja.\n"Šta vi momci mislite o tome? Mislite li da bi to uspelo?", upitao je Tramp svoje saradnike prošlog proleća kad se prvi put pojavila ideja o kupovini ostrva.\nGrenland se oslanja na 591 milion dolara subvencija koje godišnje primi od Danske, što čini oko 60 odsto njegovog godišnjeg budžeta. SAD već imaju vazduhoplovnu bazu na Grenlandu, koja je deo vrhunskog sistema za rano upozoravanje na raketni napad i sistema za praćenje satelita, ukazuje Dejli mejl.\nTramp će prvi put posetiti Dansku početkom sledećeg meseca, iako deluje da ta poseta nije povezana sa ovom pričom.Zvaničnici danske kraljevske kuće i ambasade u Vašingtonu nisu komentarisali poslednje navode.\nKurir.rs/Dejli Mejl/Volstrit žurnal\nOtvaranje 54. "Filmskih susreta" u slikama\nТурци у потрази за духом наше престонице\nDODIK PONOVO ZAPEVAO Na zboru na Manjači veselo (VIDEO)\nVUČIĆ UPUTIO SAUČEŠĆE PORODICI AKADEMIKA STRUGARA: Srpska istoriografija ostala je bez jednog od najvećih istoričara!\nПариз прославља 75. годишњицу ослобођења од нациста\nTihomir Stanić glumac prve večeri Filmskih susreta, večeras "Kralj Petar Prvi"\nTIHOMIR STANIĆ GLUMAC VEČERI NA NIŠKOM FILMSKOM FESTIVALU: Cela ekipa Delirijum tremensa posvećuje film Predragu Peci Ejdusu (VIDEO)\nНападач на Србина у Хрватској запослен у МУП-у\nPevačica uživa u novoj ljubavi: Razmenjivala nežnosti sa dečkom na plaži FOTO\nKakva je uloga porodnice Nikolić u aferi sa gradnjom Centara izvrsnosti\nDanašnja deca su nedovoljno aktivna, a posledice toga mogu biti VEOPMA OPASNE\nDODIK NA KOČIĆEVOM ZBORU Srpska se mora boriti za ciljeve koje je postavio Petar Kočić\nТрамп демантује да је разговарао о заједничкој поруци Г7 Ирану\nKako da prekinete tuču dva psa?


Mrkonjić se odrekao ministarskog mesta – Net.hr\nMrkonjić se odrekao ministarskog mesta\nAutor: Net.hr 17:29 26.07.2013\nMilutin Mrkonjić na Predsedništvu SPS-a tražio da ga zamene, a socijalisti traže i od Dinkića da smeni neke svoje ministre\nPredsedništvo Socijalističke partije Srbije na današnjoj sednici jednoglasno je podržalo politički dogovor Aleksandra Vučića i Ivice Dačića o temeljnoj i sveobuhvatnoj rekonstrukciji Vlade i svih značajnih institucija u javnom sektoru, saopšteno je u SPS-u.\n– Na sednici Predsedništva jednoglasno je prihvaćen predlog inženjera Milutina Mrkonjića da se izabere novi ministar saobraćaja. Takođe, Predsedništvo SPS analiziralo je dosadašnji rad svih nosilaca javnih funkcija u ime Socijalističke partije Srbije, i ovlastilo predsednika Dačića da u postupku rekonstrukcije predloži odgovarajuće kadrovske promene – saopštili su socijallisti.\nSocijalisti kažu da je Predsedništvo stranke jednoglasno podržalo zajednički stav Aleksandra Vučića i Ivice Dačića da je neophodno da i Ujedinjeni regioni Srbije, kao treći koalicioni partner donesu odluku o personalnim promenama članova Vlade.\n– Imajući u vidu da će glavni cilj Vlade u budućem periodu biti ekonomska i finansijska konsolidacija i razvoj, krucijalno je da i u ovoj oblasti postoji podela odgovornosti kroz razdvajanje ministarstva koje se bavi finansijama i ekonomskim razvojem – saopštili su iz SPS-a.\nOni su zaključili da ukoliko do toga ne dođe “očito će biti potrebno definisanje novog koalicionog sporazuma” kako bi Vlada Republike Srbije mogla da nastavi da ostvaruje svoje ciljeve.\nmrkonjić ostavka predsednistvo socijalisti\nBOGATI I SLAVNI KOJI SU UHVAĆENI U KRAĐI: Imaju skoro sve što požele, ali izgleda da ipak nemaju srama\nUŽIVO, HRVATSKA – BJELORUSIJA 0:0: Kauboji s novim igračem u momčadi započeli pakleni put prema polufinalu\nTUŽNI PRIZORI IZ ZAGREBAČKE ARENE: Ništa od splitske atmosfere, Kauboji igraju pred polupraznim tribinama


Srbija: Marina Maljković napušta mjesto selektorke košarkaške reprezentacije\nSelektorka Marina Maljković\nSelektorka ženske košarkaške reprezentacije Srbije Marina Maljković izjavila je danas da napušta tu funkciju zbog "emotivnog i fizičkog pražnjenja".\nMaljković je na zajedničkoj konferenciji za novinare sa novoimenovanim predsjednikom Košarkaškog saveza Srbije Predragom Danilovićem rekla da odlazak sa čelnog mjesta reprezentacije nije i njen definitivni odlazak iz košarke.\n"Ovo nije moj odlazak iz košarke i ženske košarke u Srbiji. Maksimalno ću se posvetiti 'Pokretu za žensku košarku'. Želim da što više devojčica trenira košarku i da trenira besplatno", naglasila je Maljković.\nDanilović je rekao da razumije razloge koji su rukovodili Maljković da donese odluku o napuštanju reprezentacije.\n"Mi ćemo u što kraćem roku pokušati da nađemo osobu koja će zameniti Marinu Maljković i koja će voditi našu reprezentaciju", rekao je Danilović.\nMarina Maljković je na mjestu selektorke ženske košarkaške reprezentacije Srbije bila šest godina i ostvarila najveće uspjehe u istoriji - titulu prvaka Evrope 2015. godine i bronzu na Olimpijskim igrama 2016. godine.\nSelekciju Srbije u junu očekuje odbrana evropske titule na Evrobasketu u Češkoj, a srpske reprezentativke će igrati u Grupi C sa Slovenijom, Francuskom i Grčkom.


U Novom Pazaru za nekoliko dana počine masovna vakcinacija - Društvo - Dnevni list Danas\nPočetna » Društvo » U Novom Pazaru za nekoliko dana počine masovna vakcinacija\nU Novom Pazaru za nekoliko dana počine masovna vakcinacija\nDirektor Zavoda za javno zdravlje u Novom Pazaru Šefadil Spahić rekao je danas da očekuje da će najkasnije u ponedeljak početi masovna vakcinacija građana protiv korona virusa.\n1Piše: Beta 19. januara 2021. 17.00 Izmenjeno: 17.01\nPosle sednice Štaba za vanredne situacije novinarima je rekao da nema podatak Instituta za javno zdravlje o broju Novopazaraca koji su iskazali interesovanje za vakcinaciju.\nU Zavodu se prijavilo preko 100 građana, a uskoro će biti i brojeva telefona za prijavljivanje, rekao je on i istakao da „znajući da smo protiv sezonskog gripa ranijih godina vakcinisali od tri do četiri hiljade građana, sada verujem da će se prijaviti bar 5.000“.\n„Sinoć je stiglo 1.200 doza kineske vakcine, kojom smo danas vakcinisali zdravstvene radnike. Do sada smo vakcinisali i revakcinisali 75 osoba u Geronetološkom centru, kao i preko 250 zdravstvenih radnika i svi su dobrog zdravstvenog stanja“, rekao je Spahić i najavio da će, pored već formiranih mesta za vakcinaciju u Domu zdravlja i Zavodu, prostor za to biti uređen i u Domu omladine.\nDodao je da se i on vakcinisao, jer ne vidi drugi način da se zaštiti od ovog virusa.\n„Mi nemamo adekvatnog leka, samo protivepidemijske mere, a ako ne mislimo da narednih nekoliko godina živimo noseći maske i udaljeni jedni od drugih, ako želimo da se vratimo normalnom životu, onda je jedina alternativa da slušamo nauku“ – vakcinacija, rekao je Spahić.\nOcenio je da je epidemiološka situacija u Novom Pazaru i dalje nestabilna i nesigurna, ali se u poslednja dva dana stanje blago stabilizovalo.\n„Ako posmatramo broj pozitivnih u odnosu na broj poslatih PCR testova, on je jednocifren, ali to ne znači da sada treba da se opustimo, već naprotiv treba još više da se pridržavamo svih epidemioloških mera“, rekao je Spahić.\nKorona virus, vakcina, vakcinacijaNovi Pazar\nRužić: Učenici završnih razreda medicinskih škola angažovani u procesu vakcinacije\nEnes dzankovic kaže:


Galerija „Dragutin Inkiostri Medenjak“ - Muzej primenjene umetnosti BeogradMuzej primenjene umetnosti Beograd\nMuzej primenjene umetnosti nalazi se u ulici Vuka Karadžića, u samom srcu Beograda, nedaleko od Knez Mihailove, glavne trgovačke ulice u gradu i pešačke zone koja vodi ka najznačajnijem turističkom spomeniku Beograda, srednjovekovnoj tvrđavi Kalemegdan.\nMuzej primenjene umetnosti ima dinamičan izložbeni program koji se odvija na četiri arhitektonska nivoa (suteren, prizemlje, prvi sprat i drugi sprat) Muzeja, u četiri nezavisna gelerijska prostora.\nKontakt: Odsek za odnose s javnošću tel: 011 / 3285 – 019\nGalerija „Dragutin Inkiostri Medenjak“ nalazi se na drugom spratu Muzeja i ima 370m2 Nosi ime D.I.Medenjaka (1866-1942), umetnika italijansko-srpskog porekla, pionira srpske i jugoslovenske primenjene umetnosti. Proučavajući slovensku i naročito srpsku narodnu tradiciju i koristeći njene simbole i ornamente sa proizvoda narodnog stvaralaštva, Inkiostri je stvorio srpski nacionalni stil koji se posle Prvog svetskog rata uskladio sa novom ideologijom jugoslovenstva.\nU ovom galerijskom prostoru je izložba Na prvi (p)ogled: Muzej primenjene umetnosti, stalna postavka eksponata iz muzejskih kolekcija istorijskih odseka. Muzej poseduje najpotpuniju zbirku nameštaja XIX veka. Odabrani su reprezentativni primerci među kojima su tabernakli, ogledala, škrinje, dva kompletna salona, jedan u stilu Napoleona III, a drugi u stilu bidermajer. Tu su i primerci stakla Emila Galea, odabrani primerci porcelana iz Majsena, italijanske majolike itd. Srećemo i crteže Anastasa Jovanovića koje je radio za sakralne i profane predmete primenjene umetnosti. Izloženi su i primerci starih štampanih knjiga, srebrnine, zapadnoevropskih tapiserija, pirotskih ćilima, građanskog kostima kao i atraktivni eksponati modnog aksesoara. Posebno su zanimljivi eksponati poput luksuznog putnog kovčežića za stakleni pribor za piće koji je pripadao kralju Milanu Obrenoviću; oslikani paravan koji je uradila poznata slikarka Nadežda Petrović., ili stolica iz kabineta ministra prosvete Kraljevine Srbije izrađena po nacrtima Dragutina Inkiostrija Medenjaka, kao i par dekorativnih slika na platnu sa predstavama čaplji, koje takođe potpisuje Inkiostri.


Stano: EU uvažava konstruktivan pristup Beograda, žali zbog odluke Prištine - Radio Kosovska Mitrovica\nStano: EU uvažava konstruktivan pristup Beograda, žali zbog odluke Prištine\n22. March 2022, 13:37 -> 13:40\nEU žali zbog odbijanja Prištine da prihvati dogovor o učešću građana srpske nacionalnosti sa Kosova i Metohije na izborima za parlament i predsednika Srbije 3. aprila, saopštio je u Briselu portparol EU Peter Stano.\n“Uvažavamo konstruktivan pristup Srbije u traženju rešenja i žalimo što dogovor nije postignut, nakon što je Priština odbacila konstruktivan predlog Kvinte”, rekao je Peter Stano.\nPortparol EU je naglasio da je takva odluka Prištine “u suprotnosti sa obavezama koje je Kosovo preuzelo na svom evropskom putu i u suprotnosti sa principom zaštite prava građana, uključujući i prava manjinskih zajednica”.\nStano je objasnio da je EU delovala kao posrednik u kontaktima na najvišem nivou kako bi se našla praktična rešenja na osnovu analogije sa praksom glasanja na prethodnim izborima, ali da ti napori nisu uspeli.\n“Očekujemo da se Srbija i Kosovo uzdrže od izjava i poteza koji bi povećali tenzije, da deluju odgovorno i angažuju se u pregovorima u okviru dijaloga uz posredstvo EU”, rekao je Stano i dodao da u ovom trenutku ne može da saopšti kada će doći do novog sastanka Beograda i Prištine na najvišem političkom nivou.


Povraćaj PDV-a na hranu i opremu za bebe jednak za sve | Beogradske vesti\nMinistarstvo državne uprave i lokalne samouprave Vlade Republike Srbije saopštilo je da je jedan od ciljeva projekta “Bebo, dobrodošla na svet” da se roditeljima omogući prijava za roditeljski dodatak u bolnici neposredno nakon rođenja deteta, kao i ostvarenje prava na povraćaj PDV-a za kupljenu hranu i opremu za bebe.\nMinistarstvo, odgovarajući na pitanje koje je Liga socijaldemokrata Vojvodine putem medija uputila tom resoru u nedelju, 22. januara, navodi da će prosečan iznos povraćaja PDV-a biti uključen u prvu ratu roditeljskog dodatka, a samim tim jednak za sve bebe.\nU saopštenju ovog ministarstva navodi se da će ovaj iznos PDV-a biti\nisplaćen svim roditeljima koji podnesu prijavu za roditeljski dodatak, a ne samo roditeljima koji su skupljali račune.\nPrema planu određenim projektom “Stop birokratiji”, predviđeno je da ova vrsta pomoći roditeljima zaživi nakon usvajanja zakona o finansijskoj podršci porodici u Skupštini Srbije.\nKoristi koje će građani imati od ove mere jesu ušteda vremena, jednostavnija procedura prijave i finansijska pomoć u prvim danima života njihove bebe.\nKao što su predstavnici resornog ministarstva prilikom predstavljanja ovog zakona u Skupštini Srbije u decembru 2016. godine i objasnili, do usvajanja navedenog zakona sve ostaje isto, odnosno roditelji neće biti uskraćeni ni u jednom trenutku, ističe se u saopštenju.\nPosted in ČUJEM JOŠ I ...Tagged #beba\nMinistarstvo građevinarstva, saobraćaja i infrastrukture Vlade Republike Srbije saopštilo je da će uputiti poziv predstavnicima Tužilaštva za visokotehnološki kriminal da pomognu u utvđivanju na koji način su neovlašćena lica došla u posed radnih dokumenta ovog ministarstva. Ministarstvo se odlučilo na ovaj korak nakon što je lider Nove Srbije Velimir Ilić […]\nKroz novu naplatnu rampu Vrčin prošlo 178.197 vozila


Dačić reaguje na savet Londona o severu Kosova | Mondo Portal\nMinistar spoljnih poslova Srbije Ivica Dačić izjavio je danas, povodom saopštenja ambasade Velike Britanije u kome je savetovala svoje građane da ne putuju na sever Kosova zbog kriminala, da i on upozorava građane Srbije.\nDačić je ironično savetovao Srbe da ne putuju u Velku Britaniju zbog tamošnje velike nestabilnosti "jer je tamo trenutno veliki politički haos".\nI Berlin upozorava na sever Kosova\nPosle upozorenja ambasade Velike Britanije i nemačko Ministarstvo spoljnih poslova izdalo je upozorenje nemačkim građanim da ne putuju u opštine Zubin Potok, Leposavić, Zvečan i Severna Mitrovica, jer je u njima "situacija i dalje napeta". "Iako nasilje obično nije usmereno protiv stranaca, ne može se isključiti da može doći do izolovanih incidenata koji ugrožavaju bezbednost i koji bi mogli da ograniče opštu slobodu kretanja", navodi se u preporukama . U saopštenju se podseća da je 16. januara 2018. "ubijen poznati kosovsko-srpski političar Oliver Ivanović u Severnoj Mitrovici", zbog čega Ministarstvo preporučuje nemačkim državljanima da se, "pre nego što otputuju na sever Kosova, upoznaju sa situacijom, da putovanje pažljivo pripreme" i da, po mogućnosti, "na pojedinačnim putovanjima budu u pratnji lokalnih vodiča", prenosi Dojče vele.\nPrema njegovim rečima, to može da se posmatra i sa političke strane zašto oni baš sada govore o severu Kosova.\nMinistar Dačić kaže da ne zna kakve su šanse da dođe do dogovora s Prištinom, jer to, pre svega zavisi od pritiska međunarodne zajednice na privremene kosovske institucije.\nOn je rekao da je Srbija spremna za dogovore i da bi to bilo u interesu svih kako bi se sprečili novi ratni sukobi na KIM, upadi na sever i da bi se omogućio dalji napredak Srbije u evropskim integracijama.\nZa SAD su maligni Rusija i Kina\nKomentarišući izjavu američkog generala Toda Voltersa koji je pred Senatom izjavio da su američki vojnici potrebni na Kosovu kako bi odgovorili na "spoljne maligne pretnje", Dačić je rekao da je za Amerikance maligna pretnja Rusija i Kina. "Ja bih im preporučio da prestanu da se bave 'ratovima zvezda' i sagledaju realnu situaciju na terenu. Koji su to maligni uticaju spolja? Iz Albanije 100 odsto, pretpostavljam, jer ta zemlja teži da usisa Kosovo da to bude jedna država. Koliko vremena treba da prođe da se realizuje neki međunarodni dokument. Ja sam ga potpisao. Mi smo prevareni i mi i međunarodna zajednica", rekao je Dačić.\n"Ako međunarodne snage ne mogu da garantuju bezbednost, onda će se Srbija naći pred dilemom, kao i u vreme 'Oluje', kako da reaguje. Ako Srbija reaguje ulazi u sukob s Kforom, onda se tu postavlja pitanje regionalne stabilnosti", rekao je Dačić.


Kako je Tviter reagovao na pobedu Francuske | CityMagazine\nNakon mesec dana gustog rasporeda i napetih utakmica, završeno je Svetsko prvenstvo u fudbalu u Rusiji. Novi šampion je Francuska, koja je u finalu bila bolja od reprezentacije Hrvatske.\nSvet je dobio novog šampiona u fudbalu i to je Francuska, koja jeste bila među favoritima, ali je taj epitet sve više dolazio do izraza kako su se približavali trofeju. U finalu su pobedili Hrvatsku, čiji su igrači priredili najpozitivnije iznenađenje plasmanom u finale i žestokom borbom do poslednjeg sudijskog zvižduka. Ceo svet je posmatrao ovaj meč, a u narednoj galeriji možete videti neke od najzanimljivijih reakcija sa društvene mreže Tviter.\nŠta je Tviter imao da kaže na finale Svetskog prvenstvaOtvori galeriju\n10 sjajnih timova koji nisu osvojili Svetsko prvenstvo u fudbalu finale · francuska · hrvatska · pobednik · Svetsko prvenstvo u fudbalu 2018


Online panel: Budućnost sinergije Finansijskih instrumenata i Biznisa – reč tržišta #WGBW2021 #BuildingResilience for Climate, People and Economies – Serbia Green Building Council\nOnline panel: Budućnost sinergije Finansijskih instrumenata i Biznisa – reč tržišta #WGBW2021 #BuildingResilience for Climate, People and Economies\nČetvrtak 23. septembar 2021. / 12:50 – 14:00 h / #WGBW21 – Online panel u organizaciji SrbGBC\nSvedoci smo da su briga o klimi i životnoj sredini teme dana, kako na globalnom tako i na nacionalnom nivou. Upravo iz tog razloga ovu aktuelnu temu iz perspektive finansijskih institucija i biznisa, ključnih aktera, postavljamo kao Panel tokom obeležavanja Svetske nedelje zelene gradnje #WGBW2021.\nKako na integrisanje otpornosti u dizajn zgrada gledaju jedni, a kako drugi saznaćemo na samom online događaju vidljivom i na globalnoj mapi aktivnosti. Ovogodišnja kampanja Building Resilience for Climate, People and Economies, treba da bude okvir unutar koga smo svi posvećeni istom cilju.\n“Govoreći o opredeljenosti i posvećenosti Republike Srbije zelenoj agenda i povećanju ulaganja u ekologiju i zaštitu životne sredine ministar finansija Siniša Mali je napomenuo da se tržište zelenih obveznica u poslednjih nekoliko godina rapidno razvija sa ciljem da se obezbedi finansiranje projekata koji doprinose ekološkoj održivosti u najširem smislu. Prema njegovim rečima, prihvatljivi zeleni projekti se mogu odnositi na obnovljivu energiju, energetsku efikasnost, kontrolu i prevenciju zagađenja, očuvanje biodiverziteta, održivo upravljanje vodom i otpadnim vodama, zelene zgrade i ublažavanje klimatskih promena.”\nPreuzeto sa sajta Ministarstva finansija RS\n“Došlo je do značajnog rasta zelenih obveznica, tranzicija ulaganja je već u toku, ali moramo ovaj posao dodatno turboformirati”\nSean Kidney, Co-founder and CEO of the Climate Bonds Initiative\nDa li Finansijske institucije prepoznaju zelene zgrade kao jednu od ciljnih grupa za ulaganje? Koji mogu biti podsticaji za zelenu gradnju? Šta su benefiti koje motivišu investitora da se opredeljuje za zelenu gradnju? Na ova ali i još neka pitanja ciljamo da dobijemo odgovor kroz diskusiju naših učesnika, zato Vas pozivamo da nam se pridruđžite putem linka na online Panelu 23. septembra od 12:50 – 14:00 časova.\nPrijatelji Kampanje # BuildingResilience for Climate, People and Economies


Nikad jači ogranak SDA – Krkojevci – inmedia.ba\nNikad jači ogranak SDA – Krkojevci\n0 10 Januara, 2020 13:46\nU prostorijama Općinske organizacije SDA Sanskog Mosta, održana je izborna skupština mjesnog ogranka ove stranke. Učešće na ovoj sjednici su uzeli članovi i simpatizeri SDA iz ovog ogranka. Izabran je jednoglasno novi sastav mjesnog ogranka SDA, a na poziciji predsjednika ogranka je izabran Nedžad Hasanbegović – Nećko.\nU ovom ogranku, SDA u kontinuitetu bilježi dobre izborne rezultate, što dokazuje da je suradnja lokalnog rukovodstva SDA i mještana Krkojevaca na zavidnom nivou. Na samom kraju izborne skupštine, prisutnima se obratio zastupnik u Parlamentu F BiH Asim Kamber.\nDogovoreno je da će suradnja mještana i lokalne vlasti u naredno periodu biti pojačana u cilju unapređenja ukupnog ambijenta življenja na prostoru mjesne zajednice i cijele naše općine. Kamber se zahvalio mještanima Krkojevaca na kontinuiranoj podršci SDA.\nRadovi u Zdeni: Nakon kanalizacije slijedi asfaltiranje\nMladi Sanjanin osvojio zlato u skijanju!


BESPRAVNA GRADNJA: Grad Beograd odlučan da se ovaj problem reši!\nŠOK PORUKE RUSKOG LEKARA! Otkriva koliko vode da pijete, šta odmah da BACITE 26\t257\nSRBIJO, VIDI GDE TI ŽIVE DVA ODLIKAŠA: Peđa i Lazar ređaju petice u trošnoj 22\t274\nKO SE KRSTOM KRSTI, TAJ KRSTOVDAN POSTI: Danas je zimski Krstovdan, dan 459\n06.08.2014. 16:02h 29.12.2016. 16:46h\nNa sastanku predstavnika Grada i Višeg javnog tužilaštva dogovorena je tesna saradnja u rešavanju slučajeva nelegalne gradnje kako bi bili obezbeđeni kvalitetni dokazi, a nelegalni graditelji odgovarali pred zakonom\nBEOGRAD - Grad Beograd je odlučan u rešavanju problema bespravne gradnje i sa nadležnim tužilaštvom će koordinirano sarađivati u vezi sa sankcionisanjem te pojave, zaključak je današnjeg sastanka predstavnika Grada i Višeg javnog tužilaštva.\nPredstavnici Tužilaštva su na sastanku obavešteni o rezultatima akcije koju Grad sprovodi sa Ministarstvom građevinarstva, saobraćaja i infrastrukture i gradskim opštinama, a u okviru koje je izvršen popis aktivnih gradilišta u gradu, njihovo fotografisanje i utvrđeno činjenično stanje u smislu da li postoji građevinska dozvola ili delovi objekta koji su izgrađeni nelegalno.\nNa sastanku je bilo reči i o gradilištima gde ne može da se utvrdi ko je investitor, kao i o slučajevima kada nelegalni graditelji sami uklanjanju zaštitnu traku inspekcije kojom im je zabranjena dalja gradnja, saopštila je gradska uprava.\nDogovoreno je da Grad, nadležna tužilaštva i MUP imaju tesnu saradnju kako bi se obezbedili kvalitetni dokazi u tim slučajevima, a nelegalni graditelji odgovarali pred zakonom.\nNa sastanku je bilo reči i o uključenju nadležnih tužilaštava u kontrolu procesa legalizacije, koja se sprovodi u Sekretarijatu za legalizaciju.\nDelegaciju grada predvodio je gradski menadžer Goran Vesić, a činili su je gradski javni pravobranilac Katarina Žeželj i sekretari za inspekcijske poslove i za legalizaciju, Zagorka Panić i Nemanja Stajić, dok je Više javno tužilaštvo predstavljao viši javni tužilac Tomislav Kilibarda.\nSastanku su prisustvovali i predstavnici osnovnih javnih tužilaštava.\nGradska seketarka za inspekcijske poslove je posle sastanka izrazila zadovoljstvo što će nadležna tužilaštva biti direktnije uključena u proces kontrole bespravne gradnje.\n"Zajednička akcija kontrole aktivnih gradilišta koju sprovodimo sa nadležnim Ministarstvom i opštinama završava se sledeće nedelje i već mogu da kažem da smo pronašli više desetina objekata na kojima nije poznat investitor, kao i mnoge na kojima je jedan deo izgrađen bez građevinske dozvole", rekla je Panić.\nPrema njenim rečima, saradnjom sa Tužilaštvom efikasnije će biti sankcionisani ljudi koji ne poštuju zakon, ne plaćaju dažbine državi i "tako kradu od svih građana".\n"Naš cilj je da se u Beogradu lako i brzo dobija građevinska dozvola, a novi zakon o planiranju i izgradnji će omogućiti da se ona dobije za 28 dana", rekla je Panić i dodala da se neće tolerisati da bilo ko nelegalno gradi i za takvo delo će krivično odgovarati, jer će se samo tako uvesti red u Beograd.\nŠOK PORUKE RUSKOG LEKARA! Otkriva koliko vode da pijete, šta odmah da BACITE IZ STANA, kako mobilni utiču na mozak... 26\t257


Evropska komisija: Ne očekuje se brzo rješenje krize u Federaciji BiH - Klix.ba\nEvropska komisija: Ne očekuje se brzo rješenje krize u Federaciji BiH\n17.4.2013. u 16:10\nIz najnovijeg izvještaja Evropske komisije o stanju ekonomija u zemljama kandidatima i potencijalnim članicama u prva tri mjeseca ove godine, koji se odnosi na BiH, može se zaključiti da EU ne očekuje brzo rješenje krize u Federaciji BiH (FBiH).\nU izvještaju se pojašnjava da, iako je polovinom februara Federalni parlament izglasao nepovjerenje Vladi FBiH, to ne znači da će kriza biti brzo riješena.\n"Od Ustavnog suda FBiH traženo je da donese odluku da li je došlo do povrede vitalnog nacionalnog interesa bošnjačkog naroda. S obzirom na to da je panel za vitalni nacionalni interes nepotpun, može se desiti da kriza vlasti ne bude razriješena brzo", navodi se u izvještaju.\nEvropska komisija u svom izvještaju upozorava da je zbog FBiH ugroženo i zaključivanje treće tranše iz stand by-aranžmana sa MMF-om zato što Parlament FBiH još nije usvojio zakon koji bi regulisao pitanja povlaštenih penzija za penzionisane vojnike.\nEU ne očekuje promjene dosadašnjih politika kada je riječ o novoj Vladi Republike Srpske.\n"Značajnije promjene politike ne treba očekivati, s obzirom na to da je 10 od 16 ministara iz prethodnog saziva zadržalo svoje pozicije", navedeno je u uvodnom dijelu izvještaja koji se odnosi na politiku.\nIz Delegacije EU u BiH pojasnili su da se ova ocjena ne odnosi na to kako će Vlada RS raditi.\n"S obzirom na činjenicu da rekonstrukcija Vlade Republike Srpske nije obuhvatila značajne personalne promjene, logično je očekivati da će to biti vlada kontinuiteta", objasnio je portparol Delegacije EU u BiH Andy McGuffie.\nU glavnom dijelu izvještaja, koji govori o ekonomskoj situaciji u regiji, ističe se da je na loše ekonomske pokazatelje u regiji uticala razočaravajuće loša ekonomija u EU, kao i nepovoljni klimatski uslovi tokom 2012. godine.\nJedino je u Albaniji, BiH i Makedoniji 2012. godine došlo do smanjenja maloprodajnih cijena, ali jedino u BiH, Srbiji i Makedoniji tokom 2012. godine nije došlo do fiskalne konsolidacije i do smanjenja budžetskih deficita. Bruto društveni proizvod u BiH je u 2012. godini pao za 0,5 posto, dok je u 2011. godini rastao za jedan posto.\nIstiče se da je nakon trajnog pada industrijske proizvodnje kroz cijelu 2012. godinu došlo do blagog oporavka početkom 2013. i da je stopa rasta u februaru ove u odnosu na februar prošle godine iznosila 11,2 posto i dva posto više u odnosu na januar ove godine.\nTrgovinski deficit je, kako se ističe u izvještaju, pao na 9,4 posto bruto društvenog proizvoda u odnosu na prijašnjih 9,5 oposto.\n"Direktne investicije su u 2012. porasle za 70,6 posto, ali su i dalje znatno ispod nivoa od prije izbijanja krize i iznose 3,5 posto bruto društvenog proizvoda, što je nedovoljno za pokrivanje trenutnog deficita", ističe se u izvještaju.\nEvropska komisija Federacija BiH\nNaser Orić izabran za predsjednika UO Udruženja veterana 28. divizije Armije R BiH\n17.04.2013. u 16:23\nMirsad Kebo razgovarao sa Ognjenom Tadićem\n17.04.2013. u 16:04


Ovo je najlepša uspomena koju ćemo imati! - SDCafe.rs\nHome\tInfo\tOvo je najlepša uspomena koju ćemo imati!\n"Za nas je ovo bila verovatno jedna od najvećih utakmica koju ćemo igrati", ovim rečima prvi centar Smedereva Darko Rnić započeo je izlaganje pred novinarima u niškom Čairu, posle utakmice protiv Crvene zvezde.\nMoralni pobednici završnog turnira Kupa Radivoja Koraća borili su se koliko su mogli protiv najboljeg srpskog tima, aktuelnog šampiona u tri najvažnija takmičenja, a uprkos razlici od 45 koševa uzdignute glave i uz aplauze sa tribina napustili su nišku tvrđavu. Razlika u kvalitetu bila je takva da je Crvena zvezda mogla i do ubedljivije pobede, a svestan je toga i Rnić.\n"Crvena zvezda je mnogo bolja i kvalitetnija od nas. Ovo je bila za nas neka vrsta zabave, koju ćemo pamtiti ceo život. Biće to lepa uspomena i drago mi je da sam imao priliku da igram protiv ovakvog tima, na ovakvoj sceni", smatra 27-godišnji dugajlija.\nOn je imao priliku da snage odmeri sa Majkom Cirbesom, zbog čega je ostao pod posebnim utiskom.\n"Majk je bez sumnje jedan od najboljih centara Evrolige. Bila mi je izuzetna čast da igram protiv takvog igrača".\nIpak, ono što je za njega najbitnije u ovom trenutku jeste to što je košarkaška Srbija konačno dobila pravu sliku toga sa kakvim problemima se bori veliki broj klubova u zemlji.\n"Drago mi je da se skrenula pažnja na manje klubove koji nisu toliko zastupljeni i nadam se da neće biti samo tri dana čuda, već da će se nešto konkretno promeniti po tom pitanju", zaključio je Rnić, koji nijednog trenutka nije skidao osmeh s lica.\nNastradali putar ostavio iza sebe ženu i...


Mali predstavio program ekonomskih reformi - Ekonomija - Dnevni list Danas\nPočetna » Ekonomija » Mali predstavio program ekonomskih reformi\nMali predstavio program ekonomskih reformi\nMinistar finansija u Vladi Srbije Siniša Mali predstavio je danas Program ekonomskih reformi od 2019. do 2021. godine na zajedničkoj sednici Socijalno-ekonomskog saveta Srbije i Pokrajinskog socijalno-ekonomskog saveta, u Skupštini AP Vojvodine.\n1Piše: Danas Online 14. decembra 2018. 12.51\n„Reč je o dokumentu koji priprema Vlada Srbije, a koordinira Ministarstvo finansija i dokument koji shodno metodologiji Evropske komisije i Evropske unije u naredne tri godine definiše program ekonomskih i strukturnih reformi, koje će Vlada Srbije preduzeti“, rekao je ministar Mali.\nOn ističe da je uspostavljen dobar dijalog, a da je ovaj sastanak i njegova želja da se komunikacija nastavi na pravi način.\n„Besmisleno bi bilo da kao Vlada pripremamo Program Ekonomskih i strukturnih reformi, a da u tome ne učestvuje Socijalno–ekonomski savet, poslodavci i sindikati. Nastavljamo disuksiju sa privrednicima, a u januaru bi trebalo da predstavimo ovaj program i organizacijama socijalnih udruženja, kao i nevladinim organizacijama, koje takođe treba da budu uključene, jer je reč o ključnom dokumentu koji će sprovoditi Vlada u naredne tri godine“, rekao je Mali.\nProgram ekonomskih reformi, navodi ministar, sublimira makroekonomske performanse i usmerenja koja ćemo pratiti narednih par godina, a sa druge strane i čitav set strukturnih reformi koje treba da se sprovedu.\n„Mi smo treću godinu zaredom u suficitu u budžetu, a ove godine 0,6 odsto BDP biće suficit budžeta Srbije. Sledeće godine planiramo samo deficit od 0,5 odsto, dalje smanjenje učešća javnog duga u BDP–u, visoke javne investicije. Uveli smo niz poreskih olakšica, poreskih inicijativa i podsticaja da bi nam ekonomija bila još konkurentnija i atraktivnija“, rekao je Mali.\nKada je reč o strukturnim reformama, koje su takođe deo Programa ekonomskih reformi (ERP), on je u skladu sa smernicama Evropske komisije i sadrži osam glavnih oblasti.\nReč je o reformi tržišta energije i transporta, sektorskom razvoju, poslovnom ambijentu i borbi protiv sive ekonomije. Tu su još predviđene i reforme kada je reč o istraživanju, razvoju, inovacijama i digitalnoj ekonomiji. Takođe, radiće se i na trgovinskim reformama, obrazovanju i veštinama, zapošljavanju i tržištu rada, kao i socijalnoj zaštiti i uključivanju.\n„Već po temama možete shvatiti zašto je ovaj sastanak značajan, posebno poslednje tri oblasti. Treba da nastavimo sa uključenjem socijalno–ekonomskih aktera i svih ostalih da bismo dokument sačinili valjano“, rekao je Mali.\nMinistar je precizirao da se u okviru prve oblasti koju je naveo – tržišta energetike i transporta nalaze četiri važne reforme: razvoj energetskog tržišta i infrastrukture, unapređenja energetske efikasnosti, usluga u transportu kao i razvoj železnice.\nU drugom po redu sektorskom razvoju, reč je o planiranom razvoju industrije, koji nužno vodi boljoj konkurentosti.\n„Kada je reč o toj oblasti predlažemo čitav set mera koje treba da nas podstaknu da budemo još atraktivniji. Važno je pomenuti i rasterećenje plata, kao i ostale poreske podsticaje, odnosno mere koje podstiču privredu“, rekao je Mali.\nOn je naveo da sve to vodi ka sledećoj važnoj oblasti u ERP–u, odnosno unapređenju poslovnog ambijenta Srbije i borbi protiv sive ekonomije. „Neophodno je istaći da smo kao novu temu uveli i reformu Poreske uprave. Preduzimaju se i konkretni koraci kada je reč o toj reformi“, naveo je Mali.\nMinistar je istakao da se mislilo i o unapređenju upravljanja kapitalnih investicija.\n„Mi ćemo naredne godine već u prvom kvartalu imati usvojenu metodologiju ocene kapitalnih investicija koje radi Srbija, sa definisanim prioritetima, kako bi se znalo šta i kako se radi, koji su mehanizmi, dinamika, ali i kakva je kontrola“, kazao je Mali.\nTakođe, razmišlja se i o poboljšanju pristupa finansijskim sredstvima za finansiranje javnih investicija, uspostavljanju održivog sistema finansiranja zaštite životne sredine, unapređenjem funkcionisanja Zelenog fonda.\nMinistar je naveo i da se planira nastavak unapređenja korporativnog upravljanja u javnim preduzećima, pojednostavljenje postupaka za poslovanje preduzeća, delotvornosti inspekcijskog nadzora i geoprostornog sektora, kao podrška investicionom odlučivanju.\nVažne su i trgovinske reforme, kaže Mali i navodi da se tu pre svega misli na unapređenje upravljanja prepreka u trgovini, što je posebno važno za poslodavce.\nGovoreći o sindikatima, ministar je istakao da su za njih posebno važne poslednje tri oblasti iz ERP–a, odnosno kvalifikacije orijentisane ka potrebama tržišta rada, pre svega navodeći dualno obrazovanje kao model, ali i ostale aktivnosti po tom pitanju. Takođe, ministar kaže da posebnu pažnju treba posvetiti povećanju mogućnosti zapošljavanja teže upošljivih osoba.\n„Pre svega treba razmišljati o socijalnoj zaštiti i unapređenju kvaliteta mera socijalne zaštite, pre svega misli se na izradu socijalnih karata da bi se uspostavili kriterijumi i merila pomoći onima kojima je pomoć i najpotrebnija“, rekao je Mali.\nMinistar je izrazio očekivanje da će partneri Vlade Srbije iz Socijalno–ekonomskog saveta svojim konstruktivnim predlozima i rešenjima doprineti izradi dokumenta, a nije isključeno i formiranje zajedničkih tela koja će se baviti merama koje će biti deo ERP–a.\nPlanirano je da se ERP 2019-2021 od strane Vlade usvoji do kraja januara 2019. godine i do 31. januara dostavi Evropskoj komisiji.\nSednici u Skupštini AP Vojvodina pristustvovala je državna sekretarka Ministarstva finansija Jelena Tanasković, pomoćnica ministra za međunarodnu saradnju i evropske integradije Verica Ignjatović, kao i savetnik ministra finansija Vuk Delibašić.\nekonomija, reforme, sinisa maliNovi Sad\nReforme su pokazale odlične rezultate, treba ih nastaviti.


JOŠ JEDAN PROTEST: Zaposleni u predškolskim ustanovama protestuju 11. aprila – Gerila\nGerila > Društvo > JOŠ JEDAN PROTEST: Zaposleni u predškolskim ustanovama protestuju 11. aprila\nobjavljeno na Mar. 26, 2019 u 12:26 pm\nSindikat predškolskog vaspitanja i obrazovanja je u više navrata izražavao nezadovoljstvo zbog toga što je budžetom za 2019. predviđeno povećanje plata za devet odsto zaposlenima u osnovnom i srednjem obrazovanju, a predškolstvu za sedam odsto. Sindikat je ukazivao da je delatnost predškolskog vaspitanja i obrazovanja sastavni deo obrazovnog sistema Srbije i da je Zakonom o budžetskom sistemu koji se odnosi na povećanje plata prekršen član 52 Zakona o predškolskom vaspitanju u obrazovanju, koji propisuje da osnovica za obračun i isplatu plata u predškolskim ustanovama ne može biti niža od osnovice za obračun i isplatu u osnovnom obrazovanju, ali može biti uvećana iz sredstava koje ostvari ustanova ili jedinica lokalne samouprave.\nTri takmičenja u Kladovu\nUčenici koji su se plasirali na državno takmičenje iz fizike, kao i na okružno iz istorije i/ili srpskog jezika i jezičke kulture, moći će u Kladovu da rade testove iz sva tri predmeta. Takmičenje iz fizike se održava 6. i 7. aprila u OŠ „Vuk Karadžić“ u Kladovu, s tim što 6. aprila đaci rešavaju zadatke, a dan kasnije je dodela nagrada. Za 6. april je zakazano okružno takmičenje iz srpskog jezika, a 7. aprila okružno iz istorije. Zainteresovani učenici koji učestvuju na državnom takmičenju iz fizike, a plasirali su se i na druga dva takmičenja, treba da se prijave Društvu istoričara Srbije, odnosno Društvu za srpski jezik i književnost Srbije.


Balkan bez rominga od 2015.\nKrstarica 30. avgusta 2014. 10:24\nSporazum regulatornih agencija po kojem će 2015 biti ukinut roming za korisnike mobilne telefonije iz Crne Gore, Srbije, Makedonije, Albanije i Turske biće potpisan krajem septembra u Budvi, prenele su u četvrtak podgoričke Vijesti.\n“Besplatan roming će biti omogućen od početka naredne godine, jer je neophodno da države regiona potpišu prve sporazume, prilagode svoje zakonodavstvo toj novini, a lokalni operateri da se prilagode novinama”, rekao je direktor Agencije za elektronske komunikacije Crne Gore Zoran Sekulić.\nTa agencija je objasnila da je cilj ukidanje svih troškova rominga – za pozive, SMS poruke i prenos podataka. U Agenciji očekuju “moguće negodovanje” mobilnih operatera zbog manjih prihoda ukidanjem rominga.\nMinistar trgovine i telekomunikacija Srbije Rasim Ljajić je ranije najavio da će krovni sporazum o uvođenju regionalne zone besplatnog rominga biti potpisan krajem septembra u Budvi.\nPodgorica ćuti na aspiracije Tirane, a „diže zid“ prema…\nBalkan u godini za nama: Krčkanje pred ključanje\nOpasno pismo o namerama — mrvice sa Kosovske večere za…


RTCG - Radio Televizija Crne Gore - Nacionalni javni servis :: Politika :: Zrela odluka CG da riješi političku krizu\nObjavili: I.P. / D.Ž. [ RTCG ]\nHAN ČESTITAO 28. 09. 2016. 19:46 >> 19:27 3\nEvropski komesar za susjedsku politiku, Johanes Han, čestitao je Crnoj Gori, tokom susreta s predsjednikom Skupštine, Darkom Pajovićem, na hrabroj i zreloj odluci da riješi političku krizu, formiranjem Vlade izbornog povjerenja.\nCrna Gora je na dobrom putu da ispuni sve obaveze za pristupanje Evropskoj uniji (EU), i Brisel se nada da će i nakon demokratskih i fer izbora i nova vlada ići proevropskim putem, ocijenili su predstavnici Radne grupe za Zapadni Balkan u spoljnopolitičkom odboru Evropskog parlamenta.\nEduard Kukan, u ime Radne grupe, rekao je da Crna Gora dobro napreduje.\n"24 otvorena poglavlja i dva privremeno zatvorena su potvrda toga, ali pred Crnom Gorom je još izazova koje bi trebalo da ispuni, i svjesni su toga što je dobro u duboko polarizovanoj političkoj klimi", rekao je Kukan.\nOn je rekao da je važno ojačati admnistrativne kapacitete, izboriti se s korupcijom i politizacijom sudstva i javne uprave, te boriti se za slobodu medija.\n"Najviše zabrinjava nedostatak dijaloga i važno je da i oni koji dobiju izbore i oni koji izgube shvate da je dijalog važan. I da on mora biti vođen u parlamentarnim okvirima", rekao je Kukan.\nI Ivan Jakovčić iz Radne grupe za Zapadni Balkan u EP smatra da je Crna Gora na odličnom putu.\n"Nakon sastavljanja Vlade očekujemo nastavak proevropske politike, koja će omogućiti da Crna Gora odmah nakon sljedećeg izbora Evropskog parlamenta dobije širom otvorena vrata i da uđe u Evropsku uniju. Mi smo duboko uvjereni da vi imate sve administrativne kapacitete i političke i ekonomske, da biste postali nova članica EU, još jedna sa Zapadnog Balkana", rekao je Jakovčić.\nPredsjednik crnogorskog parlamenta, Darko Pajović, rekao je da je Crna Gora dobila snažnu podršku nastavku evropskih integracija i procesu reformi.\n"I naravno cijeli niz ocjena koji gode i kad je u pitanju prednjačenje u procesu integracija i reforma, uz nezaobilaženje onog što nije dobro u Crnoj Gori", kazao je Pajović.\n"Priprema izbora u Crnoj Gori škola savremene političke komunikacije"\nPajović je na izlaganju u Vanjskopolitičkom odboru Evropskog parlamenta, govorio o izbornoj atmosferi koja je, prema njegovoj ocjeni, u mnogo većem stepenu demokratska i fer u odnosu na prethodni izborni ciklus. Pajović smatra da je to posljedica sporazuma vlasti i opozicije o formiranju Vlade izbornog povjerenja.\nKako je saopšteno iz Pajovićevog kabineta, on je naveo konkretne pokazatelje uloge Skupštine Crne Gore u demokratizaciji izbornog procesa i, kako se navodi, stopostotnom ispunjenju obaveza koje je parlament preuzeo.\nOdgovarajući na pitanja poslanika Evropskog parlamenta, koja su se odnosila na ulogu medija u izbornom procesu, ekologiju, prava manjina, odnos građana Crne Gore prema integrativnim procesima, Pajović je rekao da je “korpus proevropskih snaga u Crnoj Gori u ogromnoj većini.”\n“Crna Gora je orijentisana ka Zapadu, mi želimo da budemo dio zapadne civilizacije i nema promjene tog kursa. Potpuno smo svjesni potrebe jačanja institucija i vladavine prava“, kazao je Pajović.\nOn je zahvalio evropskim parlamentarcima na višegodišnjoj podršci koju pružaju Crnoj Gori u evropskim integracijama. “Kao i pozitivnom apostrofiranju uloge parlamenta u pripremi izbora koju su nazvali dobrom školom savremene političke komunikacije”, dodali su iz Pajovićevog kabineta.\nTV prilog: Snežana Mirković\nCrna Gora - EU Darko Pajović Eduard Kukan


03:41: PM ponedeljak 27 septembra, 2021\nPosted on 9. septembra 2021. at 15. septembra 2021. by Nada Gudurić\nČlanovi Gradskog veća usvojilli su danas izveštaje o radu i finansijskom poslovanju borskih javno-komunalnih preduzeća, predlog Odluke o donošenju plana detaljne regulacije područja vetro elektrane Crni vrh, kao i izveštaj o izvršenju budžeta za period januar – jun ove godine.\nKao i svaki put u poslednjih deset godina, kao jedan od razloga za negativno poslovanje javnog sektora direktori navode nagomilana dugovanja iz prethodnog perioda.\nNajteža situacija je u Toplani, čija dugovanja su dostigla iznos od 2,5 milijarde dinara. Dugovanja prema EPS-u su 1,7 milijarde, dok je ostalo dug ka dobavljačima.\nNovi direktor Toplane Dragan Veličković kaže da ugalj ne stiže dogovorenom dinamikom\nPotreškoće u poslovanju ima i JKP Vodovod koji samo za utrošenu struju duguje blizu 800 miliona dinara, ali je pozitivno to što ovo preduzeće izmiruje sve obaveze, kao i reprogram dugovanja, pa se do kraja ove godine očekuje poslovanje u plusu.\nKada je reč o JKP 3. oktobar, najveći problem sa kojim se ovo preduzeće susreće je odliv radnika koji su uhlebljenje našli mahom u kompaniji Ziđin, ali i zastarela mehanizacija.\nNije im lako. Mitrović i Pavić – direktori JKP 3. oktobar i Vodovod\nNa sednici veća usvojena je odluka plana detaljne regulacije područja vetro elektrane Crni vrh, čijom će se izgradnjom obezbediti 150 megavati zelene energije i zaposliti jedan broj radnika.\nZavršnu reč o ovim predlozima doneće odbornici na narednoj sednici Skupštine grada.\nSednica gradskog veća održana je u Zlotu, a gradonačelnik je najavio da će u narednom periodu praktikovati da se sednice ovog tela održavaju u seoskim sredinama, gde će se obaviti i prijem meštana koji će imati priliku da mu iznesu svoje probleme.\nMeštani nemaju ništa protiv da se zaseda u selima ako je to jedini način da se očisti makar centar\nDa li je ovo nezvanični početak predizborne kampanje ostaje čitaocima da procene. Tek, radnici 3. oktobra su poslednjih dana imali pune ruke posla da urede centar Zlota, a ni meštani drugih sela neće imati ništa protiv da ugoste gradske većnike ako im se uredi centar.


PRVENSTVA U KAJAKU SU ZAVRŠENA Bačka Palanka položila ispit | MeridianBetSport\nNaslovna Ostali sportovi PRVENSTVA U KAJAKU SU ZAVRŠENA Bačka Palanka položila ispit\nPRVENSTVA U KAJAKU SU ZAVRŠENA Bačka Palanka položila ispit\nU Bačkoj Palanci završeno je Ekipno i pojedinačno prvenstvo Srbije i Vojvodine u kajaku. Četvrtog dana takmičenja na programu su bile finalne trke u konkurenciji kadeta i seniora na sve tri distance.\n–Bačka Palanka uspela je uz pomoć lokalne samouprave, Kajakaškog saveza Vojvodine i Kajakaškog saveza Srbije da organizuje prvenstvo države u sve četiri kategorije. Izuzetno sam zadovoljan organizacijom, a zadovoljan sam i onim što su ostvarili naši takmičari jer su svi radili u svojim klubovima i izuzetno smo zadovoljni onim što smo ovde videli – naglašava Nišović.\nSa druge strane selektor reprezentacije u sprintu, dr Pavle Jovanov iskoristio je nacionalni šampionat za dodatan trening.\n–Samim tim što na ovom takmičenju učestvuje toliko dece je pokazatelj da i reprezentacija i srpski kajak ide u dobrom smeru. Drago mi je što smo u ovoj godini koja je bila izazovna uspeli da organizujemo ovo takmičenje koje je poslednja provera pred definitivan sastav seniorske ekipe – zadovoljan je selektor za sprint, dr Pavle Jovanov.\nKAJAK Srbija ima vicešampiona sveta i novu vizu za Tokio\nprvenstvo Srbije u kajaku\nprvenstvo Vojvodine u kajaku\nPrethodni tekstKROS: Sreća pa sam u Real stigao kao prvak sveta\nSledeći tekstSVI SU SREĆNI: Uslišena molba Jokićevog trenera\nJelena93 8 septembra, 2020 At 20:02\nKiki88 8 septembra, 2020 At 19:24\nSjajno su organizovali sve svaka cast\nFlaki 8 septembra, 2020 At 17:50\nSuper organizacija…bravo svaka cast.\nPredrag Tihi - 2 juna, 2020 24\nVreme ubrzano teče i približava se datum početka letnjeg prelaznog roka, na šta se osvrnuo i trener i Partizana Savo Milošević. Strateg crno-belih je oktrio...\nŠPANAC SE VRAĆA U VOLJENI KLUB Martinez ima samo jednu želju\nSALE ĐORĐEVIĆ: Dnevno umre 1.000 ljudi, kao da se sruši šest...\nMNOGO JE TO PARA Barselona odustala od “novog Pirla”\nFUDBAL NEĆE BITI ISTI Premijer liga uvela rigorizno pravilo!\nTUŽNO Četiri skakaonice bez publike\nAndjela Stosic - 22 oktobra, 2020 2\nRVAČI REĐAJU USPEHE Tim Srbije za Tokio ima novog člana


Vesti > Kompanija „Bis reciklažni centar” prikuplja EE otpad na četiri različita punkta u Beogradu\nSamo četiri lokacije za bacanje starih baterija\nDa biste kao ekološki savestan građanin stare baterije iz daljinskog upravljača ili mobilnog telefona bacili na propisano mesto, moraćete da zapucate do Novog Beograda ili Karaburme. Naime, u gradu postoje tek četiri punkta za bacanje električnog i elektronskog (EE) otpada.\nRECIKLAŽA - Svest o reciklaži na našim prostorima je nedovoljno razvijena, a u slučaju reciklaže električnog i elektronskog otpada nedostatak svesti može biti veoma opasan, jer je on veoma štetan. Iako je recikliranje ove vrste otpada zakonska obaveza fizičkih i pravnih lica, nivo recikliranih materijala je daleko ispod evropskih standarda, koji nalažu četiri kilograma recikliranog otpada po stanovniku. Kod nas ta količina iznosi svega 400 grama - kaže Gordana Vlajić, marketing menadžer firme „Božić i sinovi”, koja se reciklažom bavi u okviru „Bis reciklažnog centra”.\nKompanija „Bis reciklažni centar” prikuplja EE otpad na četiri različita punkta u Beogradu.\n- Reciklažne kontejnere smo sami napravili. Odlučili smo se da ih ostavljamo uglavnom u tržnim centrima, zbog velikog protoka ljudi - dodaje Vlajićeva. Iz gradskog Sekretarijata za zaštitu životne sredine navode da su svesni nedovoljnog broja kontejnera za elektronski otpad.\n- Grad Beograd, iako nije direktno nadležan, svestan je problema sa ovom vrstom otpada, te svojim lokalnim planom upravljanja otpadom predviđa izgradnju minimum 14 reciklažnih dvorišta, barem po jedno na teritoriji svake opstine, a Sekretarijat upravo završava izradu analize izbora lokacija za njihovu izgradnju. Na dve lokacije su već započete i pocedure izrade planske dokumentacije - kaže Filip Abramović, načelnik odeljenja za planiranje i organizaciju upravljanja otpadom.\nGde odložiti elektronski i električni otpad\n- Opština Novi Beograd (u dvorištu zgrade, Bulevar Mihajla Pupina 167)\n- TC „Ušće” (Novi Beograd, Bulevar Mihajla Pupina 4)\n- TC „MERKUR” (Bežanijska kosa, Partiznske avijacije 2)\n- TC „MERKUR” (Karaburma, Mirijevski bulevar 18b)\nAutor: M. Jovićević 09.01.2013.


Skup malinara u nedelju u Ivanjici\nUdruženje malinara “Vilamet” iz Ivanjice organizovaće u nedelju, 17. juna miran skup proizvođača malina iz ove opštine i predstavnika udruženja iz drugih opština u Srbiji zbog neizvesnosti oko otkupne cene i tržišta za ovogodišnji rod maline, rekao je predsednik tog udruženja Miodrag Bogdanović.\n“Kako se bliži početak berbe malina, a mi nemamo jedinstvenu akontnu cenu na teritoriji Repulike rešili smo da se okupimo i uputimo poruku da su malinari u Srbiji jedinstveni”, naglasio je Bogdanović, istakavši da je početna cena maline koju proizvođači traže 1,21 evro po kilogramu.\nProizvođači smatraju da će ovogodišnji rod maline, zbog jake zime i naglih temperaturnih skokova poslednjih dana, biti za 40 odsto manji nego prošlogodišnji.\nMalinari su ranije imali mogućnost zaključenja ugovora sa austrijskom firmom “CWS Best food”, međutim, kako je u ugovoru bilo precizirano da minimalna isporučena količina malina treba da bude viša od 50.000 tona, ugovor je propao.\nSkup malinara održaće se u 19 časova ispred Doma kulture u Ivanjici.\n“Flory” započeo proizvodnju organske dečje hrane\nViše žena u upravama nemačkih kompanija


Servis za čišćenje Solution\nRadovana Simića Cige 2/115\nMi postojimo zbog vas! U cilju dobre saradnje nudimo vam visok kvalitet usluga čišćenja stanova, poslovnog prostora, zgrada, podruma, garaža, mašinskog pranja podova i tepiha i dubinskog pranja nameštaja.\nPored toga nudimo vam usluge sterilisanja površina predviđenih za čišćenje, kao i pomoć u kući. Tu smo da svojim radom zadovoljimo vaše kriterijume i oslobodimo vas briga o higijeni vašeg prostora.\nNaš pouzdan tim ljudi je uvek otvoren za svaki dogovor kako bi saradnja bila što bolja.\nDubinsko pranje nameštaja, dvosed, trosed i fotelja + gratis 4 stolice za 1790 dinara!


Energyobserver - SRBIJA / CINS / SAVETNICA PREDSEDNIKA VUČIĆA: NE VIDIM RAZLOG DA REM NE OBJAVI IZVEŠTAJ / NIKOLIJA ČODANOVIĆ\nSRBIJA / CINS / SAVETNICA PREDSEDNIKA VUČIĆA: NE VIDIM RAZLOG DA REM NE OBJAVI IZVEŠTAJ / NIKOLIJA ČODANOVIĆ\nSuzana Vasiljević, savetnica za medije predsednika Srbije, u pisanom odgovoru CINS-u kaže da ne vidi nijedan razlog zašto REM ne bi objavio izveštaj o nadzoru medija tokom predizborne kampanje 2016. godine. Ona takođe kaže da je Vučić bio prisutniji od drugih, jer su mediji pratili i njegove aktivnosti kao predsednika Vlade tokom kampanje.\nCentar za istraživačko novinarstvo Srbije (CINS) je nedavno objavio dugo skrivani izveštaj Regulatornog tela za elektronske medije (REM) o medijskom izveštavanju tokom predizborne kampanje 2016. godine i otkrio da su televizije sa nacionalnom frekvencijom u potpunosti bile u službi vladajuće Srpske napredne stranke.\nNa pitanje novinarke CINS-a da prokomentariše to što REM nije objavio sporni izveštaj, već su to otkrili novinari CINS-a, Vasiljević je rekla da je to pitanje za REM.\n„Ja zaista ne mogu da nagađam šta su bili njihovi razlozi i da li su oni imali zakonsku obavezu da ovaj izveštaj objave. Ja lično ne vidim ni jedan razlog za neobjavljivanje“, smatra Suzana Vasiljević.\nOna je takođe prokomentarisala i to što je SNS lista predvođena Aleksandrom Vučićem, prema izveštaju REM-a, bila daleko više zastupljena u medijima od drugih lista za vreme predizborne kampanje 2016. godine. Vasiljević razliku u korist Vučića vidi u tome što su mediji prenosili Vučićeve aktivnosti kao predsednika Vlade, među kojima su i brojni susreti sa svetskim liderima.\n„Dakle, ovo se odnosi na ukupnu zastupljenost osobe pod imenom i prezimenom Aleksandar Vučić, koji je u tom trenutku predsednik Vlade i nosilac liste, što će reći da je REM sabrao minutažu svih priloga u kojima se pominje Aleksandar Vučić”, stoji u odgovoru Vasiljevićeve.\nMeđutim, ovo nije tačno, jer je REM u izveštaju iz 2016. godine do kojeg smo došli predstavio prisutnost izbornih lista tokom predizborne kampanje, ne i Vučićeve državne aktivnosti. Nakon što smo ovo napomenuli Suzani Vasiljević i tražili da u skladu sa tim pojasni svoje odgovore, ona je ostala pri ranijoj izjavi.\nTakođe, Vasiljević je prokomentarisala i to što je Vučić gostovao u emisiji Intervju emitovanoj na B92, što nije omogućeno nijednom predstavniku opozicije.\n„Predsednik Vučić je gostovao u emisiji kao predsednik Vlade, a ne kao nosilac liste”, kaže Vasiljević.\nZa emisiju na TV Prva o Vučićevoj poseti kraju iz kog potiče njegova porodica kaže da je bila dogovorena pre kampanje i da se u njoj Vučić takođe pojavio kao predsednik Vlade, a ne nosilac liste.\n„Emisija o selu iz kog potiče njegova porodica je, takođe, snimljena kao priča o predsedniku Vlade koji obilazi kuću svojih predaka, a ne kao predizborni program i u njoj nisu pominjani ni politički protivnici, ni političke teme”, navodi Suzana Vasiljević.\nIzveštaj iz 2016. godine REM-a koji je objavio CINS pokazuje favorizovanje Srpske napredne stranke.\nTako je recimo u periodu od 4. marta do 21. aprila izborna lista čiji je nosilac bio Aleksandar Vučić u centralnim informativnim emisijama (dnevnicima i vestima u udarnim terminima) bila zastupljena šest sati i 25 minuta, odnosno skoro trećinu ukupnog vremena koje su kandidati imali, dok je opoziciona Demokratska stranka dobila dva sata i 46 minuta.\nNakon teksta, Regulatorno telo za elektronske medije je dva puta reagovalo, uz uvrede i omalovažavanje, ne demantujući navode CINS-a. Oni su takođe naveli da, s obzirom da je više organizacija objavilo izveštaje o zastupljenosti izbornih lista, završni izveštaj „Sаvet REM-a nije ni rаzmаtrаo, jer nije bilo nikаkve potrebe zа tim”.\nOpozicioni Pokret slobodnih građana kao i organizacija 1 od 5 miliona su zbog nalaza u tekstu tražili smenu članova Saveta REM-a.\n05.09.2019 · CINS


Porodica Trifunović - C Taмаром у акцији\nMilan Trifunović (37) je živeo veoma skromno, u selu kod roditelja u okolini Valjeva. Kada je hteo da se osamostali sa 18 godina, živeo je u predgrađu Valjeva, selu Popučke kao podstanar kod starijeg bračnog para koji nije imao dece. Radio je svašta, nadničio, pomagao je i svojim stanodavcima, sredivao sve po kući i dvorištu. U ranim dvadesetim upoznaje Marinu, suprugu i sa njom zasniva porodicu. Njegovi stanodavci Mira i Mirko, koji su ga zavoleli kao sina mu poklanjaju deo placa, na kome on sa ocem počinje da gradi kuću. U braku sa Marinom Trifunović (37) dobio je petoro dece: Nikolinu (19), Krstivoja (17), Bojanu (13), Ivanu (11) i Milicu (10). Počeo je da radi kao domar u osnovnoj školi, i da posle radnog vremena nadniči kako bi završio kuću. Medjutim, posle nekoliko godina teškog života, žena i sin napuštaju porodicu i Milan ostaje sam sa četiri ćerke. Njegova supruga se u brakorazvodnoj parnici čak odriče ćerki, i ubrzo zasniva novu bračnu zajednicu. Čitava ta situacija, ostavila je na Milana i devojčice duboke emotivne posledice. Devojčice su veoma povučene i melanholične, Milan je upao u tešku depresiju. Mnogo je radio, međutim zbog velikih životnih troškova, nije uspevao da izmiruje sve obaveze na vreme, pa su porodici Trifunović isključili struju kući. Devojčice su zbog toga mnogo vremena provodile na selu kod babe i dede, u seoskoj kući bez kupatila. Kuću u Popučkama Milan je sagradio na dva sprata, podigao krov, napravio dva kupatila na oba sprata, počeo da sređuje kuhinju. Ali nije mogao da završi fasadu, plafone, toplotnu izolaciju na krovu da završi stepenište za gornji sprat, da uradi plafone na gornjem spratu. I nažalost, više od četiri godine nema struju.\nTamarina ekipa majstora uhvatila se u koštac sa svim građevinskim problemima porodice Trifunović. Tamara se pre svega usmerila na rešavanje duga za struju i nabavku novog brojila jer je Milan u međuvremenu skinut sa sistema. Uz pomoć nekoliko divnih privrednika i ljubaznost direktora EPS-a, Tamara dobija za Milana novo brojilo i izmiruje dug za struju. Uz pomoć lokalne samouprave i Javnog komunalnog preduzeća iz Valjeva, Tamarini majstori uspevaju za 5 dana da potpuno renoviraju enterijer Milanove kuće, da urade fasadu, naprave ogradu oko kuće, i pobrinu se da svaka ćerka dobije svoju zasebnu sobu, posle toliko godina neuslovnog života.\nPored građevinskih radova, gledaoci će se upoznati sa prirodnim lepotama valjevskih planina, manastira, upoznati se sa burnom istorijom ovog grada kroz priču o Muselinovom konaku, gde se dogodila tragična „seča knezova“, priču o „Valjevskoj bolnici“ kroz postavku jednog od najboljih muzeja grada u Srbiji, kao i upoznavanjem Tešnjara, čuvenoj dela grada u kojoj su se snimili gotovo svi srpski filmovi epohe 19-tog i ranog 20-tog veka.\nNova epizoda emisije „S Tamarom u akciji“ na programu je u petak, 23-ćeg novembra sa početkom u 21h na Prvom programu Javnog servisa Srbije.


"Honda" lansira terenac za evropsko tržište - Bizlife.rs\n„Honda“ lansira terenac za evropsko tržište\n11:22 Tokio, 13/12/2011\nJapanska „Honda“ planira da lansira novo terensko vozilo u Evropi koje će se na tržištu nadmetati sa „Nisanovim“ automobilom „kaškaj“, izjavio je direktor „Honde“ Takanobu Ito, prenele su agencije.\nIto je kazao da „Honda“ visoko ceni i „zavidi“ „Nisanovom“ modelu „kaškaj“ na dobroj prodaji i da je zbog toga uprava kompanije rešila da učini „nešto slično.“ On nije naveo kada će se krosover pojaviti na tržištu.\nModel „kaškaj“ je glavni faktor „Nisanove“ povećane prodaje u Evropi. Za tri tromesečja 2011 u zapadnoj Evropi prodato je oko 153.000 vozila „kaškaj“, što je više od ukupne prodaje linije „Honda“, oko 106.000 jedinica, prema podacima agencije „JATO dajnamiks.“\nDo oktobra, „Hondina“ evropska prodaja pala je 19 procenata na nešto preko 128.000 jedinica, što je 1,1 odsto udela u ukupnoj prodaji na tom tržištu. S druge strane, Obim „Nisanovih“ isporuka je povećan za 16 procenata, na preko 390.000 komada, što je 3,4 odsto udela u evropskoj prodaji.\nŠto je još neopovoljnije, ukupna „Hondina“ prodaja u Evropi nastavlja da se smanjuje u odnosu na 2007. godinu, kada je isporučeno oko 311.700 vozila i kada je udeo japanske kompanije na tom tržištu iznosio 1,9 odsto. To je bila poslednja godina u kojoj je „Honda“ ostvarivala profit na evropskim poslovima.\nDa bi se taj trend u Evropi zaustavio, „Honda“ će lansirati nekoliko modela naredne godine, uključujući i novi kompaktni automobil „sivik“, zatim, CR-V, kompaktno sportsko-terensko vozilo i dizel automobil sa motorom zapremine 1,6 litara i 120 konjskih snaga, niske emisije štetnih gasova, manje od 100 grama ugljen dioksida po kilometru. Taj motor težak je 180 kilograma, najlakši u tom segmentu, a izrađivaće se u „Hondinoj“ fabrici u Svindonu, u Engleskoj.\n„Honda“, treći japanski proizvođač kola, smanjila je planove prodaje posle martovskog zemljotresa i nedavnih poplava na Tajlandu, ali očekuje oporavak isporuka na američkom trzištu u 2012.U naredne dve kodine kompanija će unaprediti jedan broj modela i lansirati nove automobile robnih marki „Honda“ i „Akura.“\nUkupne isporuke kola porasle su u SAD 14 odsto, ali je „Honda“ bila jedini veći proizvođač automobila koji je zabeležio pad isporuka na američkom tržištu u oktobru i novembru, zbog nedovoljnih isporuka nakon nestašice delova zbog poplava na Tajlandu.\n„Hondina“ proizvodnja teško je poremecena i martovskim zemljotresom u Japanu, što je takođe uticalo na usporavanje prodaje.\nOd početka godine do novembra, male zalihe i zbog konkurencije „Forda“, „Hjundaija“, „Kije“ i drugih autokompanija, „Hondina“ američka prodaja smanjena je za 5,3 procenata, a ove godine udeo „Honde“ na tom tržištu pao je na 9,0 procenata, sa 10,5. U tom periodu, ukupan udeo južnokorejskih proizvođača „Hjundaji“ i „Kija“ povećan je na 9,0 procenata, sa 7,8 odsto u prethodnoj godini.


Vrnjačka Banja: Projekcija edukativnog filma "Doula" u vrnjačkom bioskopu\nProjekcija edukativnog filma "Doula" u vrnjačkom bioskopu\nSutra 29.3.2013. godine u Vrnjačkoj Banji sa početkom u 18 časova, besplatna projekcija edukativnog filma “Dula” u sali bioskopa. “DULA!” je 65-minutni dokumentarni film koji prati tri dule koje pružaju podršku roditeljima pre, tokom i nakon bebinog rođenja. Dula je ženina pratilja na porođaju koja nudi neprestanu emotivnu podršku i fizičku pomoć ženi koja rađa i timu koji prisustvuje porođaju. Obučeni je profesionalac.\nVeruje da je porođaj prirodni proces i veruje u sposobnost žene da rađa, kao i u njene insinkte. Razume potrebe porodilje i čini da se ona oseća uvaženom, zbrinutom i sigurnom. Pruža joj utehu i ohrabrenje u izazovnim trenucima. Film prikazuje stvarne snimke tri porođaja uz prisustvo dule, uključujući i dva kućna porođaja u vodi. Ovaj film inspiriše, osvešćuje i ohrabruje.Ovim filmom šaljemo poruku da postoji mogućnost da budemo deo promene odnosno da svaka žena u Srbiji sazna da može da ima neprikosnovenu podršku dule na porođaju. Promociju filma omogućio Centar za decu i omladinu i Кulturni centar.